
OSOBE. 


Kralj Andrija Mleeanin Arpađovae. 

Kralj Karlo Roberto Anžuvinae. 

Pavao Šubie, ban hrvatski. 

Juraj Šubie, brat banov, 

Mladin Šubie, sin banov, 

Dujam Frankopan, 

Leonardo Frankopan, hrvatski velmože. 

Radoslav Babonie, 

Juraj Svaeie, 

Kurjak Gušie, 

Ivan, biskup zagrebački. 

Mihajlo, nadbiskup ostrogonski. 

Fra Gujlermo de Piemis, meštar vranskih templara. 
Fra Jukundo, zadarski fratar. 

Gianorso Tiepolo, | , 

V nlomiAi nanonn onolri 


| plemići venecijanski. 


Guiđo Tron, / —j— 

Henrik Gtissingen. 

Teodor Rumi, kancelar kralja Andrije. 

Baldo, ) , , , . 

1 trubaduri. 

Mano, / 

Vuk Žvrk, j 

Don Perpetuo Plazibat, / p emiC1 ' 

Kinkela Trogiranin. 

Škinela Kreanin. 

Podesta trogirski. 

Opat-notar. 

Kueum Tatarin. 

Jedan dvoranin. 

Dva zadarska gradjana. 

Tri trogirska gradjana. 

Četiri napuljska viteza. 

Tomasina Morosini, mati kralja Andrije. 
Marta, kći bana Pavla. 

Agata Kumanka. 

Plemići. Templari. Svećenici. Gradjani. Vojnici. 


Doba: posljednje godine XIII. stoljeća. 
Mjesto: 1. slika: Omiš. 2., 3. i 4. si.: Zadar. 
5., 6. i 7. si.: Trogir. 8. si.: Zadar. 



PRVI ČIN. 

PRVI PRIZOR. 

(Dvorana na Omišu u Subićevu gradu.) 

(Za stolom sjede: Pavao Šubie, Ivan, biskup zagrebski, fra 
Gujlermo de Piemis, meštar templarski, Dujam Frankopan, 
Juraj Svaeie, Rađoslav Babonie. Plemići,) 

Dujam Frankopan: 

Još mladih rana tatarskih vremena 
Izliečit niesmo mogli, još se uviek 
Na mnogom tužnom oku javlja suza 
Za bratom, sinom, ocem, ili dragim; 

Još pusta leže naša plodna polja, 

Opustošena nevjerničkom rukom, 

A natopljena junačkom nam krvlju. 

Tek prve, nove svrži počeše 
Zelenila se mladog javljati, 

Ponajljepše nam nade donoseći, 

Da med nama će nastat blagi mir; 

A1 žalibože to bi samo nada, 

A mir bi za nas pusta utvara. 

Sa istoka nam gordi Bizant prieti, 

Sa zapada nam Mlečić dodijava 
I biesan pali naše galije. 










U zemlji samoj još nam mira nema, 

Jer nesloga i razdor siju sjeme, 

Iz kog će niknut za nas krvav plod. 
Nad glavama se našim sprema bura, 
Što sa svih strana nosi oblačje, 

Da teškim gradom, strašnim gromovima 
U zaborav nas vječnu baci sve. 

Na moj se poziv sabraste svi ovdje, 

Pa viećajmo, što radit treba sada, 

Da spasemo još ovo mrva zemlje, 

Što ostalo je do sad netaknuto. 

Sve liepe rieči i sve nastojanje, 

Što poslanici naši rekoše 
Na dvoru bieđnog kralja Andrije, 

Bez svake svrhe ode u tutanj! — 

Ja od njeg više ni čem’ se ne nadam. 
Venecija je njemu domovina, 

A Hrvatska tek pusti ropski kraj, 

Koj’ služi onda, kad mu treba novca, 

II rodjaku svom čast da kaku dade. 

A nije 1’ mati njeg’va Tomasina 
Vladarica u cielom kraljevstvu 
I vojvotkinja slovinske sve zemlje? 

A nije 1’ stric mu glupi Albertino 
Gospodar Zadra, sluga mletački? 

Zar žena da nam vlada, ljudi božji? 

Zar krunom našom da se kruni ona, 

Što svačija bi do sad bludnica? 

Pod njenom suknjom bit će naša moć, 

A dragi njezin naš će bit gospodar! . 

Mi, što smo nekad prije dvjesta ljeta 
Učiniv savez, primili to pleme, 

Da nama vlada, al po našoj volji, 

Dok vlasni bili smo ga onda primit, 

Mi istim pravom sad ga tjeramo, 

Jer zakon naš pod zlatnim pečatom 
I prava stara tu nam ovlast daju. 

U našoj zemlji naša rieč još valja, 

Mi birat ćemo izmed sebe kralja. 

Biskup: 

Al onda, braćo, doći ćete dotle, 

Da onaj, što je prije pravom vladč 
Po vašoj volji, vašim izborom, 

On svladat će vas, pa će vlađat, silom. 

Medju vama je tako mudrih glava 
I vriednih dosta, da se krunom kruni: 
Zavriedio bi svaki od vas to. 

Al opet znam, da, kad bi izbor pao 
Na jednog od vas, taj bi novi kralj 
Već drugog dana svoga kraljevanja 
Toliko imf) krvnih protivnika, 

Koliko vas je ovdje sabrano. 

Juraj Svačić: 

Ja vidim tvoje niti, biskupe, 

Što oko nas ćeš sada fino splesti, 

K6 pauk oko jadne mušice! 

Govorila su sada tvoja usta, 

Al rieči ove ne bijahu tvoje. 

Mi pamet tvoju vrlo dobro znamo, 

Al misli ove — to su misli tudje! 

Na tvoja usta govori sad Rim. 

Ha! Valjda hoće sveti otac papa 
Normana kakog da nam da za kralja, 

Vazala svoga, ii svog rodjaka? 

Mi svetoj vjeri odani smo uviek, 

Dokazasmo to mačevima našim, 



A1 Rimu niesmo voljni biti sluge, 

Da titra našim on se kraljevstvom, 
Ko negda što se titro Engleskom. 

Moj pradjed Petar bješe nama kralj 
I krvlju to je zasvjedočio .... 

Bi skup ( \ipada) : 

I prema tome ti bi, kneže moj, 

Na kraljevsku sad krunu im6 pravo? 


Juraj Svačić: 

I bi. 

Biskup: 

A1 gledaj, drugi još su ovdje, 
Što istim pravom to bi mogli reći: 
Plemići tu su kraljevskoga roda 
Od stare naše krvi, tu su Šubići, 
Sto napuljskom su kralju rođjaci, 
Tu knezovi su Krčki, Gušići, 

I mnogi drugi .... 


Juraj Svaeić: 

Evo, što vam rekoh? 
Ti već nas dieliš, šiješ neslogu .... 

Biskup: 

Ja tražim pravo, to i ništa više: 

Kad Andriji vi krunu uzeste, 

Ne rekoh ništa, — on je nije vriedan, 
A1 rodu njeg’vom pripada još kruna. 
Kralj napuljski je prvi njegov rodjak, 
Pa Karlov sin nek bude nama kraljem. 

Juraj Svačić: 

Zar ne pogodih, dragi pope moj, 

Da papinskoga dovest ćeš vazala? 


II ne bi 1’ možda dužđu mletaekome 
Za pet sto groša krunu prodali? 

Daj skupi skute, podji diljem carstva, 

Pa viči na sva usta, da te čuju: 

„Za Hrvatsku ja trebam sad vladara, 
Priskrbit ću mu krunu za pet para!“ 

Biskup: 

Bezobrazniče, drži taj svoj jezik, 

Za tvoju kuću nek te bude briga. 

Ja znam već davno, da si nevjernik 
Krivovjerac, — bogomilski si ortak; 

Ja znam, da kriješ prokletnike one 
U Kninu svom, u razbojničkom gniezdu, 
Što nepravom si drugom oteo. 

Pa ti da sada nama budeš kralj ? 

Da tvoje čelo sveta kruna resi? 

Djedova tvojih da je trista bilo, 

Što vladali bi ovim kraljevstvom, 

Ma s krunom da te mati rodila, 

A oba cara da ti je priznadu, 

I zadnjem kmetu pripalo bi pravo, 

Da krunu. skine s prokletog ti čela. 

Fra Grujlermo, templarski meštar: 

Te pravde vaše, mislim, bit će dosta. 

Ti, biskupe, si zašo pravdat se, 

Za napuljskoga kralja lomiš koplje, 

A ne misliš, da 1’ itko od nas ovdje 
Taj savjet tvoj bi saslušati htio. 

Ti, kneže, opet staro svoje pravo, 

Pod Gvozdom što je utrnulo davno, 

Tu pred nama si stao braniti, 

Ne pitajući, jesmo 1’ voljni slušat 
U kobnom času stare pripoviesti. 



Juraj Svačić: 

Pred silom pravu šutjet valja, znam, 

A1 silom pravo ne da se izgubit. 

Fra Glujlermo: 

Dok lukavošću braniti se može. 

Ja pitam jedno. Čujte, što ću reci: 

Nek bude kraljem Karlo, ili SvaĆić, 

Ma baš bi za nas sve jednako bilo, — 
A1 ipak jedno treba kralj da ima: 

I krunu samu, a i kraljevstvo. 

U slovinskoj je zemlji žena kraljem, 

U Zadru vlada jošte kraljev ujak, 

U Ugarskoj je vladar Andrija, 

Gospodar moru mletački je dužd, 

I primorski će naši gradovi 
Od tudje sile morat propasti. 

Yi kraljevinu prije skupite, 

Tek onda kralja sebi birajte. 

Radoslav Babonić: 

Ja s fra Gujlermom tu se posve slažem. 
Na jednom sada vi se bunite, 

Kad nevolja je snašla Andriju, 

Kad poslanici svetog oca pape 
Preobilnu vam obećaše pomoć; 

Sad, kad Bizantom vlada slabić car, 

Sad od vas svaki htio bi da vlada. 

A triest ljeta već vas mori mora 
I sa svih strana krnji vašu vlast, 

A1 do sad nitko od vas nije kuš6 
Da odupre se snagom vlastitom, 

Vam uviek treba pomoć izvan zemlje, 
Ne vjerujete sili svoje šake, 


Da, med sobom za kaku malu stvar 
Vi tučete se, sijuć krasno sjeme, 
Kom’ plodove će pobrat tudje pleme. 

Fra Glujlermo: 

Hajd rec’te, ima 1’ ovdje od vas koji, 
Što klanjao se nije bivšem kralju, 
Nadario kog nije Andrija? 

Nek reče, koji nije! 

Pavao Šubić: 

Nisam ja. 

Babonić: 

Ti niesi. Ali lako bješe tebi, 

Očuvat svoje ti si zemlje znao, 

A Bosna sva ti stoji podložna. 

Pa reci ti, što misliš, zašto šutiš? 

Pavao Šubić: 

Jer suviše već rieči u vas ima, 

A jezikom se vojevati ne da. 

Čim kraljevina.naša bude spremna 
Da primi u se novoga vladara, 

Moj brat će Gjuro s mojim galijama 
Put napuljskih se otisnut krajeva, 
Dovesti novog odanle nam kralja . . . 

Juraj Svadić: 

Zar i ti tako ? Tome se ne nadah . . . 

Pavao Šubić: 

Dovesti novog odanle nam kralja, 

A mi ćemo ga krunit našom krunom. 

Juraj Svacić: 

Ne, nikad, nikad toga biti ne će . . . 



Parao Šubić: 

A ja ti kažem, da će biti tako. 

„Tko nije s nama, taj je protiv nas,“ 
Upisano u svetom pismu stoji, 

A tebi, brate, sada prosto budi 
Da biraš. Tko će što da kaže? 

Tko od vas ima drugu osnovu? 

Gle, Jure, nitko, — ostao si sam. 

Tu izlaza se kažu samo dva: 

Da Svačić ode k liepoj Tomasini, 

Ko Giissingen da bude njenim slugom, 

I da se skupi k svome plemenu, 

Ne blateć svoje ime tudjim rugom. — 

Ti šutiš, Jure! Eto sada vidim, 

Da bolji dio ti si odabrao. — 

Sad oprezno nam valja k poslu poći, 
Obuzdat za čas oštroj rieči liet: 

0, braćo, da su vaše rieči djela, 

Vi osvojiste za čas čitav sviet! 

Dogodit će se možda čudne stvari 
I dvojit mnogi o svome će bratu, 

A1 jakosti zna lukavost bit premac, 

A naša rieč je svima zalog svet. 

Umirite se, razum nek vas vodi, 

Nek složno djelo dobrim rodom rodi. 

Sad s Bogom, braćo! 

Svi: 

S Bogom, brate Pavle! 

Pavao Šubić: 

Na četvrti ću danak Uskrsa 
U tajni sabor sazvati vas ja. 

(Odlaze svi osim Pavla i Jurja.J 


DRUGI PRIZOR. 

Pavao Šubić, Juraj Svaeie. 

Pavao Šubić: 

Daj stani, brate! 

Juraj Syačić: 

Što ćeš, reci. 

Pavao Šubić: 

Znaš, 

Da tvoj je Ivan bio na mom dvoru, 

Pa da je Marta, jedina mi kći, 

U njemu našla sudjenika svoga . . . 

Juraj Svačić: 

Ja znam, da sin moj bješe u Bribiru, 

A1 ne znam drugo ništa . . . 

Pavao Šubić: 

Slušaj, brate, 

Ja mnogo rieči nemam, znaš to sam: 
Rad sitnica smo nekih neznatnih 
Nas dva se svadjat stali. Čemu to, 

Kad sve se s mirom može riešiti? 

Tvoj Ivan Martu voli, ona njega, 

Nek budu svoji. Ona ćemo sela, 

Rad kojih pravda rodila se naša, 

Mi djeci svojoj dati, pa će onda 
Imetak svakom ostati u ruci, 

A čast će naša biti spasena. 

Juraj Svačić: 

Ti još si uviek stari lukavac, 

A vidi se, da poslanici rimski 
Badava niesu na tvom dvoru gosti. 

U lukavosti ti si velik majstor! 

Moj sin će dobit sela, što po ocu 
I starom pravu njemu pripadaju, 

A ti ih meni silom oduže. 

Moj sin će dobit sela, istina je, 

Koliko s tim ćeš dobit ti gradova ? 

Pavao Šubić: 

Ne ja, neg uvi, što bjehu sada ovdje. 
Za sina svoga baštinu ja imam, 

A kćer će moja baštiniti tebe, 

Kad mužem njenim postane tvoj sin. 
Zar misliš, druže, da se trudim za se? 
Pa što bi bilo, da se jednog dana 
Poklonim slabom kralju Andriji? 

Zar ne bi čast i vlast i blago moje 
U kraljevini bilo najveće? 

Da skinem kapu dužđu Građenigu, 

Za zaštitu da moliti ga stanem, 

Zar ne bi svaki cvietak s mojih polja 
Cekinom mletačkim se stvorio? 

Imetak moj je Veći, no što misliš: 

U oči svakom smijem gledat ja, 

U srcu mom je moja riznica. 

Juraj Svačič: 

Razum’jem dobro ove tvoje rieči. 

Pa kakogod ja pravo- svoje držim, 

Što davno stekoh, ja ću ipak, Pavle, 

Na taj tvoj predlog rado pristati. 

Pavao Šubić: 

Daj ruku amo. 0 tom, druže moj, 

Ni rieči nikom sada još ne reci, 


Jer oni, što su još pred malo časa 
Mom savjetu se odazvali složno, 

Zar ne bi oni, videći nas dva 
Najednom složne, mogli misliti, 

Da naša bit će samo igračka? 

Juraj Svačić: 

Za malo dana s Ivanom ću svojim 
Posjetit tebe . . . 

Pavao Šubić: 

Neka dodje sam, 

Jer tajnom sve to valja držat nam. 

Sad s Bogom, brate! 

Juraj Svadić: 

Zdravo ostaj, bane! 

(Ode.) 

TREĆI PRIZOR. 

Pavao Šubie, lagano dolazi Fra Jukundo. 

Fra Jukundo: 

Laudetur Jesus Christus, svijetli gospodine bane! 

Pavao Šubić: 

Na vijeke! Što je dobra, fratre, koja tebe sreća 
nosi amo? 

Fra Jukundo: 

Novissimae res iadertinae, svijetli bane. Kuha se 
i miješa u Zadru nemilo. Čini mi se, netko će dobro 
omastiti brkove. 

Pavao Šubić: 

Pri tome bi vi časna i prečasna gospoda zlo prošla, 
kad u vas nema brkova . . . 

Šenoa: Ban Pavao. 

Fra Jnknnđo: 

Oh, gospodara, mi se božji ljudi za to slabo sta¬ 
ramo, naša je briga božja služba i ovo malo siromaštva, 
od koga živemo, pak amen! 

Pavao Šubi<5: 

Dobro, pa što bi to vaše siromaštvo rado od mene ? 

Fra Jukundo: 

Evo pismo velečasnoga gospodina priora glede 
one zadužbine bribirskoga imanja za naš samostan. 

Pavao Šubić: 

Čuješ, čuješ, časni oče, koliko, reci, imate vi siro¬ 
mašni sluge božji na godinu takih zadužbina, što spre¬ 
mate u one debele škrinje pod vaš skromni krov? A? 
Bit će toga dosta na okupu? 

Fra Jukundo: 

Ad sempiternam Dei gloriam. 

Pavao Šubić: 

Bene, bene, patre dragi, te ćemo zadužbine urediti. 
A reci mi, molim te, tko je sada u Zadru? 

Fra Jukundo: 

Došla je nedavno svijetla gospodja kraljeva mati 
Tomasina, pa gospodin Henrik Giissingen. 

Pavao Šubić: 

Ma da, to se razumije, kud ona, tamo i on. Dalje ? 

Fra Jukundo: 

Pripovijedaju patri, što dodjoše iz dviju strana, 
da će i sam kralj za koju nedjelju u Zadar. Ne prija 
mu, vele, zdravlje u Ugarskoj. 


Pavao Šubić: 

Vjerujem, valjda je već i onima ondje dosadilo 
hraniti kukavicu u svom gnijezdu. 

Fra Jukundo: 

Onda vele, da će za koji dan onamo doći Gianorso. 

Pavao Šubić: 

Tiše .... 

Fra Jukundo: 

.... Gianorso Tiepolo, rodjak dužda Gradeniga. 
Rekoše mi, da će tužiti pred kraljevskim dvorom kne¬ 
zove Leonarda i Dujma glede otoka Krka. 

Pavao Šubić: 

Dobro, fratre dragi, a kad se ti vraćaš u Zadar? 

Fra Jukundo: 

S dopuštenjem tvoje milosti, ja ću sjutra preko 
Bribira .... 

Pavao Šubić: 

Slušaj. 

Fra Juknndo: 

Slušam. 

Pavao Šubić: 

Dobit ćeš večeras pismo za moga dvorskoga u 
Bribiru; to ćeš pismo nositi sa sobom, da te brani, da 
ti tkogod ne spočitne, da putuješ po tajnim poslovima. 
Razumiješ li? 

Fra Jukundo: 

Razumijem posve. 

Pavao Šubić: 

Ovo drugo, što ću ti reći, to ćeš zapamtiti. 

Fra Jiikundo: 

Hoću. 

Parao Šubić: 

Kad se sastaneš u Zadru bilo s kim god sa dvora 
vojvotkinje Tomasine, ti ćeš reći: ban je Pavao zaručio 
svoju kćer Martu sa sinom Jurja Svačića ... 

Fra Jukunđo: 

Per amorem Dei, incredibile sc&ndalum! A sveti 
otac .... 

Parao Šubić: 

Taceas, admodum reverende. Pripovijedat ćeš to 
svakomu, pa gledaj svakako, da to sazna Giissingen. 
On je zvončić, koji posvuda zvoni, po njem će to čitavi 
svijet saznati. 

Fra Jukundo: 

A vaša milosti, ako me zapitaju, otkle ja sve 
to znam? 

Parao Šubić: 

Reći ćeš, da si sam na svoje oči vidio tu na mom 
dvoru sakupljenu gospodu, kad se vjeriše Ivan i Marta. 

Fra Jukundo: 

Bene, ali što ću reći gospodinu prioru? 

Parao Šubić: 

Ovu će moju vijest potvrditi i sam gospodin Tie- 
polo, koji se ovaj čas nalazi na mom dvoru. 

Fra Jukundo: 

Čudo božje, Tiepolo u vašem dvoru! 


Parao Šubić: 

Neka se ne čudi tvoje gospodstvo. Ti znaš, da 
Andrijini pristaše drže, da je glava stranke napuljskoga 
kralja knez Leonardo Frankopan, pa Babonić. Za me 
još nitko od onih ne zna, kaki sam i tko sam. 

Fra Jukundo: 

Re vera, ne slute. 

Parao Šubić: 

Eto, danas je Gianorso, taj najlukaviji gospodin 
med lukavom gospodom mletačkom, zaprosio moju 
Martu. Zakasnio jadnik. Marta će poći za Ivana Svačića. 

Fra Jukundo: 

Neka mi dopusti tvoja milost. Ja ipak ne znam, 
zašto ja to moram rastrubiti po Zadru, pa što će na 
to papinski poslanici? 

Parao Šubid: 

Eto zato. (Tiho) Ako ban Pavao da svoju kćer 
sinu Jurja Svačića, okorjeloga Bogomila, onda će biti 
svakomu djetetu jasno, da izmed bana i pape nema 
ma ni najmanje sveze, pa da je i bila, ta bi se sveza 
razvrgla poslije takih zaruka. Papinski će poslanici 
rogoboriti, kralj će se Andrija u dnu duše smijati, a 
naše će galije nesmetane ploviti u Napulj, da dovedu 
sa sobom kralja Karla. Razumiješ li sada? 

Fra Jukundo: 

Ma posve! 

Pavao Šubić: 

Evo moje djece, maknimo se; hajde, da ti dam 
tvoje litteras credentiales za moga dvorskoga. 

ČETVRTI PRIZOR. 

Pavao, Mladin, Marta, Fra Jukundo, Sluga sa svjetiljkom. 

Fra Jukundo: 

Laudetur Jesus Christus! 

Mladin: 

Na vijeke! Zdravo, oče! 

Pavao Šulbić: 

Zdravo, djeco moja! Hajdmo, patre, na posao, da 
pomognemo tomu vašemu velečasnomu siromaštvu. 

(Pavao i Fra Julcundo odlaze.) 


PETI PRIZOR. 

Mladin i Marta. 

Mladin: 

I opet fratar! Čuješ, moja Marto, 

Je T ikad, reci, isto kod nas bilo 
Od vriednosti, ii kaka znatna stvar, 
Gdje ne bi bilo papinskog legata, 

II barem jedan njegov službenik? 

Marta: 

Tvoj prigovor je, brate, suvišan. 

Ti znaš, da otac radi svojom glavom 
I da je sve to njeg'vo orudje. 

Uz Ghibelline zar da budemo 
Sad, gdje je uz njih sva Venecija? 

Mladin: 

0, sestro moja, moje pramaljeće, 

Ti moje sunce, slušaj, što ću reći. 

Ti državnički silni poslovi 


I za nas su ti gorka pogača; 

Tu valja mislit, šutjet i pregarat, 

Bez strasti sudit, lukavošću radit, 

A sveg tog u vas ženS, slabo ima, 

Jer misli vaše kreće samo ljubav, 

A strast je vladar vaših jezika; 

Rad ljubavi pregarat znate vi, 

A1 nigda, sestro, radi pameti. 

Sve krajnosti se skupiše u vama, 

Sva djela vaša vodi dvostruk povod: 

II čista ljubav, ili osveta. 

S tog slušaj, Marto, kad te tko zapita 
0 Mlecima, o papi ii Napulju, — 

Ne reci slovca, ti tog ne shvaćaš. 

Marta: 

Tim riečima, moj brate, svaka čast. 

Što vi mudraci ovdje snujete, 

Tog ženska glava shvatit ne može! 

Dok djela naša čista ljubav vodi, 

To vašima je povod sušta korist, 

U osveti smo, brate, ravni svi. 

Dok višnji Bog je dao vama silu, 

Nam dade lukavost na obranu. 

Pa zato znam, što ne bih smjela znati: 
Za malo dana knez će Leonardo 
Sa stricem našim Gjurom preko mora 
Po napuljskoga kralja. Je li? 

Mladin: 

Šuti. 

Ni rieči više. To je strašna tajna, 

Za koju znade samo devet nas. 

A1 ljepšu tajnu odat ću ti ja: 

Kad dodje opet onaj mrki Ive 

Sa Knina svoga, pa te pitat stane, 

Da 1’ vječno vjerna bit ćeš njemu ti, 
Ti reci da, jer tek pred malo časa 
Knez Juraj s našim govoraše ocem 
I vaša sad je spremna ženidba. — 

A što se plačeš? Čemu liepe oči 
Obaraš niče, čemu sav taj strah? 

Marta: 

Ne, brate, ti se varaš, — eto gledaj! 
Tu radosnu si viest tol brzo rekS, 

Da snać se niesam odmah mogla . . . 

Mladin: 

Marto! 

Ti ljubi muža, budi vjerna žena 
I brižna mati svojoj dječici, 

A1 poslova se naših, čuvaj, sestro, 

Tek cigla rieč bi mogla škoditi. 

Ti znaš, da uz nas ima sila ljudi, 

Sto na svaku nam riečcu vrebaju, 

Za malo para ti će dobri ljudi 
Sve naše misli izdat Morosinom. 

Marta: 

Ta bojazan je tvoja suvišna, 

Pa s kim ću ja raspredat take stvari, 
Sto škoditi bi mogle ocu mom? 

Mladin: 

Gle, s kim: veo pet se dana ovdje drži 
Gianorso, nećak mletačkoga dužda. 

A vjeruješ li, da je đoš6 amo 

Rad parnice, što s knezom Leonardom 


Rad Krka vodi? Nemoj vjerovati. 

To nije gost, k6 drugi što su gosti, 

On uhoda je slavne sinjorije, 

Zapamti dobro. Sada idem. 

Marta: 

S Bogom. 

(Mladin ode.) 

ŠESTI PRIZOR. 

Marta sama. 

Marta: 

„To nije gost, kč drugi što su gosti,. 

On uhoda je slavne sinjorije! 11 
I to mi kaže uprav u taj čas, 

Gdje u meni se teška borba bije. 

Gianorso da je prosta uhoda? 

To oni misle, al ja dobro znam, 

Zašt’ tako dugo ovdje ostaje. 

Ja vjerujem, da sam Bog tako hoće, 

Dovela ga je amo ruka božja. 

I ne znajući za me on me nadje, 

A ja ga lj ubij ah, ne znajući za nj. (Stanica.) 
Gle mrak se hvata. Eto tiha noć 
Na mirno pada more. On će doć, 

Da reče zadnju rieč. — Da, mrak se hvata, 
I za me jadnu sad će nastat noć. 

Već pet je dana za me sunce sjalo, 

A sad će doći tama beskrajna. 

Oh, ima 1’ igdje na tom svietu stvora, 

Kom lažljiva bje sreća tako brzo, 

Sve dare dajuć punim pregrštima, 

K6 meni što je, da ga onda baci 
Nedohitno u bezdno nesreće? 

SEDMI PRIZOR. 

Marta, Gianorso Tiepolo, nećak mlet. đužđa. 

Marta: 

Gianorso! 

Gianorso: 

Gospo, eto biednika, 

Koj’ srce cielo darovao tebi, 

A sad mu srce jadno ubiše. 

Oh, kamo sreće, da je moja bieda 
Tek samo moja, da je sakrit mogu 
Na talasima beskrajnoga mora, 

U bojnoj vrevi ljutog okršaja! . . . 

A1 zajednička ta je naša bieda, 

Kad zajednička bješe sreća naša. 

Marta: 

Znam sve, Gianorso, sve mi reče brat, 
Knez Juraj dodje amo rad svog sina . . . 

Gianorso: 

Zar samo za to, gospo ? 

Marta: 

Samo za to. 

I moj je otac dobrim riečima 
Tog starog kneza posve smirio, 

A pečat miru naš će biti brak. 

Gianorso: 

Ja ne znam, Marto, je T to luda mašta, 
Pred očima što niže ove slike, 

II istina. Ja vjerovat ne mogu, 

Da ima sila na tom svietu taka, 

Što meni bi te mogla oteti: 

I svaka rieč i svaki dah i pogled 
Ne govore li jasno, da si moja? . . . 

Marta: 

Ja znam, ja vidim, slušam samo tele, 

U tebi samo živi život moj 

I tebi rekoh prvi put ja rieč 

0 ljubavi spram tebe beskrajnoj! (Stanka.) 

Gianorso: 

Na moru stoji moja galija 

Već spremna na put, da me sutra rano 

U rodni moj odveze grad. Je V čuješ? 

Za mrke noći moji će brodari 
Po zapoviedi mojoj dignut sidra, 

I vjetar nam je, Marto, pogodan . . . 

Marta: 

Gianorso . . . 

Gianorso: 

Marto, zar je ljubav tvoja 
Tek na tu grudu zemlje vezana? 

Marta: 

A1 otac, brat . . . 

Gianorso: 

Zar otac tvoj će s tobom 
Na Knin, kad budeš žena Ivanova? 

II ti da podješ u daleki sviet, 

A meni da je ovdje ostati 
Sa bratom, ili s ocem, Marto, reci, 

Bi T jedan časak razmišljavo ja, 

Da podjem s tobom, da sve ostavim? 


Marta: 


Da, ti si muž, —- ja žena jadnica, 
Neodlučnost mi mori jadnu dušu . . . 

Grianorso: 

Neodlučnosti ovdje mjesta nema, 

Gdje pamet radi. Je li naša ljubav 
Po odluci se zdravoj rodila? 

Marta (naglo): 

Ne, — nije. Eto moja odluka . . . 

Ja idem. 

Grianorso: 

Marto, zlatna ženo moja, 

U rukama je mojim sreća tvoja 
I Bog je s nama. Gle sa istoka 
Već lagodan se vjetar eto diže, 

A sreća naša — sreća beskrajna 
Za malo časa bit će nam još bliže. — 

Do broda idem, a kad dodje čas, 

Na prozor ti ćeš stavit ovo svjetlo, 

Svog čovjeka ću onda poslat po te. 

Na sinjem moru tražit ćemo spas, 

Čim do te dopre pjesme moje glas. (Ode.) 

OSMI PRIZOR. 

Marta sama. 

Marta: 

U tom plamečku moja sreća leži, 

U tom plamečku stoji moja čast, 

Ta iskra mala vodj je mom životu, 

Ta iskra mala —• to je iskra nade, 

Sto dovest će me k sretnoj ljubavi. 

Tek jedan dah i nje bi nestalo, 

Životom mojim vladati će tama, 

Bez ljubavi, bez sreće bit ću sama. . 

I dani dugi, godine će duge 
Zaredati se tužnim mi životom, 

Sloboda moja bit će samo san. 

DEVETI PRIZOR. 

Marta, Pavao Šubie. 

Pavao: 

Ti bdiješ još, zar ne će san, da sklopi 
Te tvoje oči, miljenice moja? 

Marta: 

Ja ne znam, oče, — noć je toli liepa . . . 

Parao: 

.... Pa driemaš tu uz sitnu svjetiljku. 

A1 znam ja tvoje sanje, kćerce moja, 

Ti s Mladinom si zborila? 

Marta: 

Da, oče. 

Pavao: 

I ono, čem’ se niesi nadala, 

Sad istinom će postat. Je li tako? 

Da, teško bit će od nas ti se đielit, 

A1 vrieme tu će ranu već zacielit. 

(čuje se daleko piev mornarski.) 
U svetom pismu pisano ti stoji: 

„Ti ostavit ćeš roditelje svoje 
I sliediti ćeš muža ljubljenoga 11 . . . 

Marta: 

Ah, hoću, OČe, hoću! (Meće svjetiljku na prozor.) 



Eto vidiš, 

U tvojoj duši već se borba bije: 

Dvie ljubavi se s istim pravom trude, 

Da stalno mjesto u tvom srcu nadju, 

A1 ljubav spram nas već je slabit stala, 

A ona druga do sad sakrivena 
Zaplamsala je plamom prvi put 
I cielo srce živom željom žudi. (Stanka.) 
Zaboravi sve one liepe rieči, 

Što ovih dana tu ti rekoše, 

I samo srce svoje slušaj. 

Marta: 

Hoću. 

Parao: 

Ja nauka ti sada davat ne ću, 

Još imam kada, da ti ono rečem, 

Što u tvom srcu već je pisano. 

Nek Bog te blagoslovi. (Ode.) 

Marta: 

S Bogom, oče. 

DESETI PRIZOR. 

Marta sama. 

Marta: 

„Ti ostavit ćeš roditelje svoje 
I sliediti ćeš muža ljubljenoga. 11 
Bar te su rieči meni utjeha, 

Izrekla su ih usta očeva. (Ode brzo.) 

Konac I. čina. 



Baldo: 

Ljubav beskrajna, silna. Ja ljubim neumorno, 
ljubim od glave do pete, sva je moja fina pamet sa¬ 
kupljena oko jedne jedine, ona ispunja svu moju dušu, 
svu moju pamet, ma čitavoga mene! Srce sam joj 
svoje pred noge stavio, na žrtvenik njezine ljepote 
metnuo sam svoju kitaru, a nema više žene i krasotice 
na svijetu, pred kojom bih ja sagnuo svoje koljeno, kojoj 





32 


33 


bi se u čast čula moja pjesma, do nje. Ti, najstariji 
znance moj iz najmladjih dana, ti ćeš mi .priznati, da 
je moja ljubav najsvetija, najćišća, najuzvišenija . . . 

Mario: 

Ama progutaj jezik, nesrećo jedna, ili mi reci, 
koja je ta tvoja najsvetija, najćišća, najuzvišenija . . . 

Baldo: 

Brate, slatki brate . . . Tomasina! 

Mario: 

Tomasina? Ah? (Tiho) Ban Pavao? 

Baldo: 

Ban Pavao! A1 ti znaš, nikome ni rieći! Gledaj, 
slušaj, brbljaj ma štogod, a sve, što važna doznaš, treba 
da kažeš patru Jukundu. Zaljubit se ne smiješ, jer je 
ljubav brbljava. 

Mario: 

Dašto, ali sudeći po tvom jeziku, ti si do vrh 
glave zaljubljen. 

Baldo: 

Moram biti po zapovijedi banovoj. No odgovaraj 
sada ti, otkle dolaziš? 

Mario: 

Muka mi je, da ti pripovijedam. Dolazim sa laguna; 
dugo sam vrijeme ondje proboravio. Valjalo je pripaziti 
na spletkarske prste sjajne republike, valjalo je javljati 
u Trogir i u Bribir kojekake stvari. 

Baldo: 

A čuješ, da nas nitko ne čuje, jesi li vidio banovu 

kćer? 


Mario: 

To mi je baš muka, volio bih, da me i nije 
ondje bilo. 


Zašto ? 


Baldo: 


Mario: 

Znam, da je jedne večeri nestade s Gianorsom. 


Baldo: 

Da. 

Mario: 

Slušaj. Sebaldo Balbi, moj prijatelj, — no baš pri¬ 
jatelj je Gianorsov, a i ja se spoznah s Gianorsom. 
Jednoga dakle dana dodje Sebaldo do mene, pa me 
zapita, hoću li da sudjelujem u jednoj ludoriji. Kako 
smo mi često puta bili noćne ptičice i protuhe bespo¬ 
slice, znaš. Moje primljeno ime Mario de’ Atraversi, 
pa moja kesa sva mi vrata otvoriše. Balbi me dakle 
povede u jedan kanalet u Tiepolovu palaču. Bilo je pod 
noć. U velikoj dvorani nadjosmo ljude sjajno odjevene. 
U pokrajnoj sobi sjedi sam Gianorso. Pozdravismo se. 
„Imam, reče, jedno lijepo dijete. Vjenčat ćete me.“ 
Iznajprije bila mi je ta komedija neprilična, ali dobar 
jezik gospodarev i krepko tamno vino veronesko razigra 
nas dvojicu brzo. I ne potraja dugo vrieme, a mene 
ti za čas učiniše pravim pravcatim fratrom. Od jedne 
sobe učiniše kapelu, a oni dostojanstvenici, podanici 
Gianorsovi iz Mestre, napuniše sobu. Svečanim krolcom 
stupa gospodar prema oltaru, a uza nj stasita dje¬ 
vojka . . . 

Baldo: 

Jesi li je poznao? 


Šenoa: Ban Pavao. 

Mario: 

Prekrila lice velom, — ja sam ih vjenčao. To ti 
je bilo veselje s onom preodjevenom prostačinom, — 
ali Gianorsa i njegove tobožnje žene nijesam više vidio. 

Baldo: 

Do vraga, dakle i ženidba je bila prevara! . . . 

Mario: 

Duša me je boljela, kad sam poslije doznao, da je 
to bila jadna Marta. Oh, ala je luda bila! Koji će bijes 
vjerovati onomu lopovu Gianorsu! 

Baldo: 

Pst! On je ovdje. 

Mario: 

A ona? 

Baldo: 

Tko zna! Gianorso prati Tomasinu posvuda. 

Mario: 

A što je kazao ban? 

Baldo: 

Ne znam. Knez je Mladin htio da ode u Veneciju, 
pa da ubije varalicu i zavodnika, ali mu ban Pavao 
zabrani. Znaš li, da će amo doći kralj ? 

Mario: 

Čuo sam. Što je od njega? 

Baldo; 

Trune živ, prijatelju. Onako fino stablo, Tomasina, 
pa tako pišiv plod! 


35 

DRUGI PRIZOR. 

Predjašnji, Vuk i Don Perpetuo. 

Baldo: 

Oh, gospodo, dobro jutro! Zar tako rano? 

Vuk; 

Prazan želudac i suho grlo, a ne dobro jutro. 

Baldo: 

Dozvolite. . . Ovo je moj prijatelj Francesco Mario 
de’ Atraversi, plemić sa dvora duždeva. 

Vuk: 

Zdravo! Ja sam Vuk Žvrk, plemić bez dvora, 
bavim se besposlicom, proučavam kapljicu, volim male 
oble žene niskoga roda. 

Baldo: 

Gospodin don Perpetuo Plazibat. 

Don Perpetuo: 

Ja nikako ne mogu pojmiti, dragi gospodine Vuče, 
da ti tako na sav glas iznosiš pred svijet svoje slabe 
strane, da ispovijedaš javno svoje grijehe. 

Vuk: 

Ali, carissimo don Perpetuo, u mojim se slabim 
stranama vide i moje dobre strane. Besposlica je teško 
zasluženi odmor, moj je plemićki dvor došao u ruke 
poštenim ljudima, vino je dar gospodnji, pa ga treba 
pobožno uživati, a da volim male ženice, tome je kriva 
moja mala prilika; volim ženice niska roda samo za 
to, što ne trpim nižega od sebe, a napokon, što volim 
oble ženice, to jrokazuje, da u mene ima umjetničkoga 
ukusa. 

Don Perpetuo: 

Ja se nikako ne bih mogao složiti s mojim pri¬ 
jateljem. Ja sam više uzvišene naravi; gotovo s ovu i 
s onu stranu mora nema čovjeka, koji bi bio tako 
pjesnički nadaren, kao ja što sam. Tijekom dugih go¬ 
dina prisvojio sam sebi umjeća i znanja takove dubine. 

Yuk: 

Sto se dubina tiče, treba da se sam pohvalim: 
ja sam ih istražio tako svestrano .... 

Baldo: 

Gospodaru Vuče, mi to vjerujemo sjedinjenim 
silama, jer što se tiče poznavanja dubine ženskih 
srdaca, to si ti prvi majstor na svoj obali, a što se 
tiče dubine umjeća i znanja našega vrijednoga Don 
Perpetua .... 

Vuk: 

On je u tom tako duboko pao, da . . . 

Don Perpetuo: 

Ja vas molim, da poštivate najizvrstnije duševne 
darove moje osobe, koja se je znala uzdignuti do one 
visine .... 

Vuk: 

Dragi Don Perpetuo, ti si pravi pravcati skakavac 
i po svojoj figuri i po najduševnijim sposobnostima svoje 
izvrstne osobe. U opće, ti si srčano momče od glave 
do pete, jer iz najdubljih dubina skačeš u nedohitne 
visine, i to onako od šale. U opće, još jednom velim, 
ti si pjesnik krilate riječi. 

Don Perpetuo: 

Ja svoje riječi mjerim savršenom mjerom velikih 
filozofa, a ti samo riječi loviš i praznu slamu mlatiš. 


Vuk: 

Čekaj, skakavče. Zapamti: ja nikako ne mlatim 
prazne slame, i to s razloga, kako slijedi: ponajprije ja 
sam čovjek dobra okusa i dobra ukusa, ja volim oble 
ženice, a napokon ja sam pridijeljen na vrlo ozbiljnu 
službu svijetloj vojvotkinji čitave slovinske zemlje. To 
se ni jedno, ni drugo, ni treće ne može zvati praznu 
slamu mlatiti. Ja jedem iz pune zdjele, pijem iz pune 
čaše, ljubim punane grudi, a puna mi je glava teških 
briga od ozbiljnih naloga moie svijetle gospodarice. To 
su moji razlozi! 

Mario: 

Mislim, da Don Perpetuo krivo čini vrijednomu 
gospodinu Vuku, kad drži, da on nije svoje vrsti pjesnik. 
Radi se samo o tom, na koji način tko pozrijeva u taj 
svijet. 

Don Perpetuo: 

Ja mislim, da je moje pozrijevanje svijeta posve 
ispravno, da je svako drugo pozrijevanje svijeta sasma 
krivo i mojemu pravomu nazoru protivno. 

Balclo: 

Prema tome je dakle jedini tvoj nazor o praznoj 
slami ispravan, a svijetla vojvotkinja stoji na krivom 
stanovištu, uzevši plemića Vuka u svoju službu. 

Don Perpetuo: 

Ja, o tome nijesam govorio. I meni je naložila 
svijetla vojvotkinja, da pjesmom uzveličam mletačke 
lavove i njihovu posljednju pobjedu . . . 

Mario: 

Što je to? 

Baldo: 

Što kažeš? 

Don Perpetuo: 

Ja kažem, da ću silnom pjesmom uzveličati ju¬ 
načko djelo mletačkih lavova, koji će mojom pjesmom 
još sto puta slavniji postati. 

Baldo: 

A tko se bijesa brine za tvoje pjesme .... 

Vuk: 

Ma ne slušajte ga. Jutros dodje glasnik iz Bara, 
pa javlja, da su Guido Tron i Fredo Balbi spalili bun¬ 
tovničku mornaricu hrvatskih velikaša i pokorili i opu¬ 
stošili Šibenik. To .ste htjeli znati. Je li? 


Da. 


Mario i Baldo: 
Vuk: 


No, a on o svojim pjesmama prtlja. 


Don Perpetuo: 

Ja ti kažem, ti zavidniče prosti, da će moja pjesma 
preživjeti sve vaše tričave prigovore, jer je u mene tako 
dalek pogled na sva pravila i prilike današnjega života, 
i tako široko pojimanje moje odlične zadaće na zemlji, 
da je time dosta rečeno u svakom smjeru. 

Vuk: 

Ama dakako, u svakom smjeru, prije duboko i 
visoko, sada daleko i široko, ti pasja vjero, u visinama 
ti sunce pamet spržilo, u dubinama već te vrag za pete 
drži, a od oholosti raspuknut ćeš se na daleko i široko. 

Don Perpetuo: 

Ja te prezirem, jer si pijanica, .izjelica, preljubnik 
i zavidnik, a zavidnik si za to, jer ti nije nebo usadilo 
u srce božansku iskru pjesme. 

Vuk: 

Padajte niče, jadni vi crvići, drobni ti sitnišu, plazi 
u prahu pred čudom, što se dogodilo! Od pamtivieka, 
od prve riječi svetoga pisma pa do dana današnjega 
magare je dva put progovorilo ljudskom riječju: prvi put 
u davno vrijeme proroku Balamu, a danas tu eto meni. 

Don Perpetuo: 

Ja s bagrom take vrsti više ne govorim. Vi ste 
zašli amo klanjati se, samo da vas dobro nahrane i 
napoje, ne misleći na sveti poziv umjetnosti. 

Vuk: 

Ideš, jadno zanovijetalo! Progutaj te svoje traljave 
pjesmice, pa ako ostaneš živ i zdrav, onda ću ja izjesti 
čitavo sveto pismo, moleći se Bogu, da mi oprosti gri¬ 
jehe, a tebi da popravi pamet. Ti si consiliarius calami- 
tatum et difficultatum maximus. 

Don Perpetuo: 

Ja ne treba da gutam svoje pjesme, ti bezdno 
laži i potvora, moja djela gutaju drugi, pa se opajaju 
njihovim duhom .... 

Vuk: 

To su bokci, koji nemaju čim drugim da se opajaju. 

Don Perpetuo: 

Ja ti dakle kažem ... 



Vuk: 

Trista mu, prestani! Da si ti u istinu ono, što 
misliš, da jesi, toranj bi svete Stošije bio za te sitna 
čačkalica, vedro bi ti nebo bilo pokrov za lijes, a svijetla 
bi gospa vojvotkinja bila za te ono, što je meni moja 
dvorkinja, koja odrešuje remenje. — Ni riječi više, jer 
ću inače . . . 

Bal (lo (Ma riju tiho): 

Čuj, ajde s njime, pa se brzo vrati, 

Jer ja ću odmah novih stvari znati. 

Don Perpetuo: 

Ja idem sad, a vas nek zavist vodi, 

Moj put me vodi k žudjenoj slobodi. 

Na domu svome nitko nema sreće, 

Za velje duše treba veći sviet. 

Vuk: 

Za dom naš nema blagodati veće, 

Neg’ protjerati napolje taj smet. 

(Mario i Don Perpetuo odoše.) 

TREĆI PRIZOR. 

Balđo i Vuk. Dječak nosi vino. 

Baldo: 

Oh, Vuče, Vuče, koji te bijes vuče, da se lupaš 
s onom ludom? 

Vuk: 

Ama, duše ti, kad je lud. Nijesam baš ni ja pa¬ 
metan, ali lud nijesam; pa recimo, da i jesam lud, ali 
je ipak moja ludost pametnija od njegove. Ludo je bilo, 
što sam ja svoju pamet pustio, da ishlapi s onim vinom, 
što sam ispijao, ali ona njegova pamet, to ti je mojoj 
pameti tako oprečno, kao moj i tvoj nos. 


Baldo: 

Eh, vidiš, a on će ipak sačiniti silnu pjesmu . . . 

Vuk: 

Koje ja, Bogu budi hvala, ne ću čuti. 

Baldo: 

Kako ne ćeš ? Pij! 

Vuk: 

Zdravo! Ne ću je čuti, jer odlazim sjutra. 

Baldo: 

A kuda, molim te? 

Vuk: 

To ti je, dragane, tajna; zarekoh se, dadoh riječ, da 
je ne ću odati, pa ako je stari Vuk i lud, nepošten nije. 

Baldo: 

A pa to se zna. Nego ti htjedoh reći ovo: moj 
prijatelj Mario odlazi sjutra prema Trogiru, bit će s njim 
još dva tri momka, pa ti eto, Vuče, dobre prilike i ve¬ 
sela društva. 

Vuk: 

Mani se ti. Ne idem ja krajem, nego morem. 

Baldo: 

Oh, da je meni s tobom poći! 

Vuk: 

A? Sa mnom? 

Baldo: 

Sve ti čeznem i čeznem za Venecijom. 

Vuk: 

Pa za čim ti to čezneš, pasja sviralice? 

Balđo : 

Ima ti ondje — u Morosinovoj palači —• djevoj¬ 
čica! Ljupka ti je kao vino, jedra kao jabuka, slatka 
kao zreli grozd, a podašna i prijatna kao baršun. 

Vuk: 

0 gle, gle, biraš riječi kao Don Perpetuo. A čuješ? 
Da ja nju onako slučajno posjetim? Hm? 

Balđo: 

Znaš za Morosinovu palaču? 

Vuk: 

Znam, a baš i tamo idemo. 

Balđo: 

Bit će još ondje. Ali čuj, reći ću ti. Znat će za 
nju Gianorso Tiepolo, pitaj njega. 

Vuk: 

Pitaj vraga, a ne Gianorsa, on baš ne smije znati, 
da odlazimo u Veneciju 

Balđo (u sebi): 

A gle! (Glamo) To su ti opet fini prsti naše gospe 
Tomasine. 

Vuk: 

Ne pitaj, zvrndalo, ne rekoh li, to je tajna? 

Balđo: 

A jesam li te ja i jednu riječ pitao? 

Vuk: 

Ne, nijesi. Hej, mali, — čuješ, daj amo još vina, 
neka se bure prozrači. — Čuješ, Baldo, daj ti meni reci, 
kako je ime onoj maloj. 


Baldo: 

Dok je ovdje u Zadru bila, zvali smo je Agata 
od zlata. 

Vuk: 

Dakle plavka? 

Baldo: 

Ao, mudri Vuče! Bila je crna kao gavran — ro- 
djena Kumanka, ali je znala tako uljudno, ponizno i 
milo izmamiti od tebe zlata, da smo je onda prozvali 
Agata od zlata. 

Vuk: 

Tim bolje. Pozlatila je gospa Tomasina moj žep. 

Baldo: 

Vuče, daj, ako je osvojiš, dovedi je amo. 

Vuk: 

Ne luduj, Baldo. Kako ću ja samu ženskadiju preko 
mora vući! Pa znaš, Agata od zlata i đuvna Lucija iz 
Bogorodičina samostana, pa ona treća, rekli bi, da sam 
te žene negdje na moru ulovio, ili pobrao, pa da ih 
vodim na pazar. 

Baldo: 

0, pa to ćeš ti vrlo bogobojazno putovati, kad te 
duvna prati. 

Vuk: 

Baš je našla slika priliku i ja pobožnu suputnicu, 

Balđo: 

A je li bar lijepa ta duvna Lucija? 

Vuk: 

Što ti ja znam. Nijesu me još pustili u samostan, 
da je pogledam. 


* 

Balđo: 

Dakle adorata Agata od zlata ostat će i dalje 
onkraj mora?! Za me samo tužna uspomena! 

Vuk: 

A za me zlatna nada! Pijmo u njezino zdravlje! 

Balđo: 

U njezino zdravlje! Nego, Vuče, treba da budeš 
fin, da joj onako kao Don Perpetuo govoriš lijepe riječi. 

Vuk: 

Ja da govorim lijepe riječi! Pa kad bi i bilo, nemam 
ja ondje vremena sa dvije se žene baviti. Ona prva, 
koju ćemo dovesti sa sobom, ona je vrednija, na nju 
treba pripaziti kao na oko u glavi. Ali i to je tajna, 
pa valja šutjeti. 

Balđo: 

Gle, Vuče, to mi se sviđja, taj tvoj potajni značaj! 
Ti si inače velika nevolja, ali kad treba . . . 

Vuk: 

Onda i ja skupim svu pamet. . . 

Balđo: 

Da, a što se tvoje ruke tiče, teško onomu, tko pod 
nju dodje. Bit će, da te je vojvotkinja za to i izabrala 
za taj posao. 

Vuk: 

Gle ti njega, — misliš li ti, da ću ja biti samo 
pusti stražar? 

Balđo: 

Eh, ipak . . . 

Vuk: 

Ne buncaj, carissime: šalju me za to, što sam 
Gianorsov prijatelj, pa će mi oni tamo sve vjerovati, 
a ne za to, da ja tobože branim onu jednu, ili bolje 
dvije duvne. Ali i to je tajna, o tom se ne govori. 

Balđo: 

Čuj, Vuče, kako bi to bilo, da su oni na mjesto 
tebe izabrali Don Perpetua? A? 

Vuk: 

Ha, ha, ha! I tebi se vrzu po glavi kad i kad 
najsmješnije misli. Ono klepetalo?! Već bi svi znali 
njegovu tajnu, jer bi on . . . 


Ha, ha, ha! 


Balđo: 


Vuk: 


Jer bi je on u stihove metnuo i posvuda javno 
deklamovao. Ali gle, ne veli li sveto pismo: Tko se 
pouzdaje u mene, bit će čista srca i dobre volje? 

Balđo: 

Da, čini mi se. 

Vuk: 

Onda nagni vrč, jer je to naše uzdanje. 


Zdravo! 


Balđo: 


A znaš li ti, momče, onu moju pjesmicu? 

Balđo: 

Ne, da čujem. 

Vuk: 

To ti je vrlo čudnovata i trijezna pjesma. 

Baldo: 

Trijezna, — tvoja pjesma? 

Vuk: 

Ta ti se pjesma pjeva samo u trijeznom stanju, 
jer ti je velika pokora za jezik: 

U Vuka Žvrka ima vrč, 

U kom k6 vrela vrije krv 
Kap vina s vrlog trsa. 

Baldo: 

Oh, to je oštra pjesma, treba da je nauči naša 
Agata od zlata. 

Vuk: 

Naučit ću je. 

Baldo: 

A ja ću Don Perpetuu za volju pred kraljem jednu 
reći. Obećaše mi, da ću dobiti kapicu sa dva šarena 
roga, i štap, a na njem drvenu glavu neke nakaze. 
Čuj, kako bi bilo, da ja metnem tvoju glavu na taj štap ? 

Vuk: 

Skini ti tu svoju praznu glavu, pa je natakni na 
štap, vidjet ćeš nakaze. Momče, pij i peri jezik. 

Baldo: 

Ali ja ne bih smio ovdje zalijevati svoj „nedohitno 
duboki 11 želudac, jer bi se vino znalo vinuti u „neiz¬ 
mjerne visine 11 moje poštene glave, pa bi onda „širina 11 
zadarskih ulica postala za me premalena, a „daljina 11 
moje kuće mogla bi postati prevelika, i tako dalje, 
kako to već zna splesti i smesti onaj Don Perpetuo, 
„poeta patetico 11 . 


Baldo: 

I ne ide ti s pameti taj Don Perpetuo! 

Vuk: 

čuj, da mu ja dam kožu oderati, pa da učinim 
od njegove pjesničke kože fine cipelice, a te cipelice 
da nosi Agata od zlata? He? 

Baldo: 

Bravo! 

Vuk: 

Ej, samo da ja ono curče izvedem iz Tiepolove 
špilje, onda će ona sa crnom Lucijom do jutra u kako 
zaklonište, a ja do jutra kod moje Agate, pa ću joj 
zapjevati: 

U kuma Čvrka ima — grč .... 

Baldo: 

Ne ide više, ne ide. 

Vuk: 

Ovo ti je veoma tužan znak, da treba i nogama 
dati posla. Ja ću ti sada uz pripomoć gospodina Boga 
kušati da se odstranim, jer mi je svijetla vojvotkinja 
rekla: „Vuče, pamet u glavu, a put pod noge. 11 S Bogom, 
momče, poljubi me, da imam bar nešto, što ću od tebe 
* donijeti svojoj zlatnoj Agati. 

(Pjeva) Agata od zlata, 

Eto fina svata, 

De otvori vrata, 

Pa me do tri sata, 

Ne pusti sa vrata. 

S Bogom, momče, ali one ti tajne ne smijem odati. 

(Ode.) 

ČETVRTI PRIZOR. 

Baldo sam. 

Baldo: 

Sretno pošao. A gdje je taj Mario? Sad valja brzo 
raditi. Tomasina hoće da ukrade Gianorsu banovu kćer! 
Šta je to? 0, gle! 

PETI PRIZOR. 

Baldo, Mario i Vuk. 

Mario ( vu ^ e za sobom, Vuka): 

Eto ga nadjoh nasred puta, gdje leži. 

Vuk: 

Ne vjeruj vragu, nije on mene našao, nego sam 
ja njega pričekao. 

Baldo: 

Čuješ, Vuče!! 

Vuk: 

A da, katkad. 

Baldo: 

Znaš li ti, Vuče, da si ti najneiskreniji čovjek, 
što ga osvjetljuje sjajna mjesečina. 

Vuk: 

Dakako, jer božje sunce rijetko kada na me svijetli. 

Baldo: 

Kažem i opet: najneiskreniji čovjek. 

Vuk: 

A zašto, momče? 

Baldo: 

Jer prevrćeš riječi, i to riječi, što izrekoše lijepa 
usta lijepe žene. 

Vuk: 

Ja da prevrćem lijepe žene, Baldo, tebi se sanja! 

Baldo: 

Riječi prevrćeš, bezbožni stvore! 

Vuk: 

A kako je to: riječi prevrćem? 

Baldo: 

Pa što ti je rekla ono gospodja vojvotkinja, kad 


si odlazio? 


Rekla mi je: „Vuče, ti si čovjek na mjestu. 11 

Baldo: 

I pravo je rekla, jer se sad ne možeš ni s mjesta 
maknuti. 

Vuk: 

Onda mi je rekla: „Vuče, pamet u glavu, a put 
pod noge. 11 Pa što sam ja onda neiskrena učinio? 

Baldo: 

Prevrnuo si sebe i riječi gospe Tomasine. 

Vuk: 

Ama da, ja sam sebe izvrnuo nehotice. 


Baldo: * 

I njezine riječi! Rekla ti je: „Vuče, put pod noge, 
pamet -u glavu! 11 A što si ti onda učinio: pamet u noge, 
a put pod glavu, pa ležiš kao mrtav na pjaci. Ti si 
bijedan božji stvor. 

Vuk: 

Svakako bijedan, ali samo za to bijedan, jer su me 
uvijek zlo svjetovali. Meni su ti rekli još negda, dok 

Šenoa: Ban Pavao. 4 

sam u svom domu bio svoj gospodar: tko nema u glavi, 
mora da ima u nogama; a ja ti rekoh prije po sata: 
Vuk je lud, nema pameti, ali je pošten momak. A 
kako bih ja imao u nogama pameti, kad je u glavi 
nemam! Dakle: tko nema u glavi, nema u nogama. Ovo 
se posve slaže s uzrokom, za što sam se ja složio na 
pjaci. U ostalom, daj ti, mudra glavo, meni reci ovo: 
Tko nema u glavi, treba da ima u nogama, a koliko 
tek treba da ima onaj u nogama, koji ima u glavi? 

Balđo: 

Sad ću ja tebi, Vuče, nešto reći: Ti čuvaš veliku 
tajnu, pa treba da držiš jezik za zubima. 

Vuk: 

. A baš su i bili pametni, čovjeku bez pameti po¬ 
vjeriti tajnu, koju treba da pamti. S Bogom, adio, 
Mario, ja ću ovdje kod šjor-Antonija malo leći, dok 
dodje opet pamet u noge. (Ode.) 


ŠESTI PRIZOR. 
Baldo i Mario. 


Balđo: 

Marijo! 

Mario: 

Šta je? 

Balđo: 


Spremi se na put. 


Mario: 

Kamo ? 

Balđo: 

U Veneciju. 

Mario: 

Zašto ? 

Baldo: 

Ne pitaj. Poznaš Agatu od zlata? 

Mario: 

Onu crnu, u Morosinovu dvoru? 


Da. 


Balđo: 


Mario: 

Znam je dobro, bila je Gianorsova 


Baldo: 

Znam. Otići ćeš do nje. 


Mario: 

Ali ... . 

Baldo: 

Ništa. Ban Pavao! — Otići ćeš čim prije. Kaki 
je brodar, što te amo dovede? 

Mario: 

Dobar, pouzdan čovjek. Otočanin. 

Balđo: 

Dobro. Čim dodješ u Veneciju, otići ćeš k Agati, 
predat ćeš joj moje pismo. Ući ćeš onda u Tiepolov 
dvor. Ti ih ondje sve dobro znaš? 


Znam. 


Mario: 


Baldo: 

Odvest ćeš odanle jednu duvnu . . . . 


Martu ? 


Mario: 


Balđo (tiho): 

Da. Popravi, što si skrivio. Ti si je vjenčao. 

* 

Mario: 

Istina je... . 

Baldo: 

Odvest ćeš je u Trogir. Drži se obale, da ne sa- 
staneš mletačkih galija, što će za četir, pet dana amo 
doći od Bara. Predaj je u Trogiru duvnama, one će 
znati sve. 

Mario: 

A mogu li znati, čemu sve to? 

Baldo: 

Tomasina treba taoca od bana Pavla. Hoće da 
Martu ukrade Gianorsu, 

Mario: 

Razumijem sve. Kad treba da odem? 

Baldo: 

Čim prije. 

Mario: 

A pismo? 

Baldo (promišlja): 

Bolje, da i ne pišem. Zapamtit ćeš i sam. Hajde, 
da ti kažem, ali vani, tu bi nas mogli čuti. (Odlaze.) 

Vlik (iznutra pjeva) : 

Agata od zlata, 

Ljubi fina svata.... 

SEDMI PRIZOR. 

(Otvorena promjena. Tomasinin dvorski vrt.) 

Baldo i Mario s jedne strane, Tomasina i Gianorso s drage. 

Baldo: 

Osramoćeno ovo krasno jutro 

Pred tvojim licem, svietla gospo, svita, 


Od zavisti se žarko sunce skriva, 
Ljepote tvoje slabo zrcalo. 

Pokvarile se ure svega grada, 

Jer prerano nam zoru javiše, 

A zora tekar sada javlja se. 

Dozvoli, gospo, službeniku svome, 
Gospodin . . . 

Mario: 

Mario de’ Atraversi 
Gospodstvu tvom se klanja. 

Grianorso: 

Mario! 

Zar u te strane prijatelj moj zadje. 

Da griešnoj svojoj duši mira nadje ? 

Tomasina: 

Signor Gianorso, zar se vas dva znate? 

Grianorso: 

Da, svietla vojvotkinjo, sa laguna. 

Tomasina: 

Pa dobro doš6, novi goste moj, 

Ti znat ćeš cienit prijateljstvo moje, 
Gianorsu dok si dobar prijatelj. 

Mario: 

Dozvoli, gospo, da se radujem 

Rad dobrih viesti, što nam nosi glasnik 

0 pobjedama tvojih vojvoda. 

Tomasina: 

Veselit će se s nama i sam kralj. — 
Gospodine, dozvol’te jednu molbu, 


Mario: 

Ja slušam, gospo. 

Tomasina: 

Mojoj ti ćeš pratnji 
Pridružiti se. Je li? 

Mario: 

Hoću, gospo, 

A1 tekar, kad se vratim iz Trogira, 
Jer poslovi me vode na tri dana 
U onaj kraj, al vratit ću se brzo. 

Glianorso: 

0 Mario, ja mišljah, da ću tebe 
U pokorničkoj halji gdjegod naći, 
Gdje kaješ onaj strašni, silni grieh! 

Tomasina: 

Zar taki griešnik ti si, viteže? 

Glianorso: 

Bez dozvole je višnje Mario 
H svetom ruhu mene vjenčao. 

Tomasina: 

Oprostit će mu lako taki grieh; 

Ta ne bi li to samo zataja, 

Ma baš bez mrve kake sebičnosti, 
Kad redovničku halju uze on, 
Mladoženja dok ti si bio sretan. 

Dok blažen ti na mekom logu svom 
Uživaš čare svoje liepe drage, 

On za to vrieme moli krunicu .... 

Baldo: 

Od vinskih čaša, a u svoje zdravlje. 

Mario: 

Zaniekat toga ne bi mogo nitko, 

Bar što se mene tiče. Ajdmo, Baldo, 

Jer sad mi valja poći, svietla gospo, 
Pozdravit neke od mojih drugova. 

Tomasina: 

Pa putuj sretno! 

Glianorso: 

Zdravo, druže moj! 

(Baldo i Mario odoie.J ' 

OSMI PRIZOR. 

Tomasina i Gianorso. 

Tomasina: 

Je T, to je Marta bila? 

Glianorso: 

Dašto, gospo. 

Tomasina: 

A je li liepo ono djevojče? 

Glianorso: 

Ko svetica je liepa, kao angjel, 

A tiha, mirna, posve nježne ćudi, 

Bez mnogo rieči, s mnogo ljubavi 
Svu svoju čistu dušu mi je dala 
I sebe cielu. 

Tomasina: 

Stani, ne govori! 

Ti znaš, da te su rieči za me otrov, 
Ljubbmor tajni srce mi podgriza 
I njeti žarku vatru osvete. 


Već onda ti si nevjernikom bio 
I izdao me s onim djetetom. 

Grianorso: 

A ne bi 1’ možda mjesto tvoga sina 
Kralj Karlo bio danas nama kraljem, 
Da nije onda moja lukavost 
Zaboravila tebe samo na čas 
I k banovoj dovila mene kćeri? 

Tek jednu noć ja Pavlov bijah zet, 

Dok liepa Marta nije rekla sve 
I odala mi tajne očeve. 

Tomasina: 

Da, istina je, znam ja vrlo dobro, 

Da bez tebe bi buntovnici oni 

Već danas valjda vladali tom zemljom. 

A1 ipak jedno, miljeniče moj, 

A1 ipak jedno još mi dušu muči: 

Još uviek Marta u tvojoj je kući 
Ko žena tvoja. 

Grianorso: 

Gospo, varaš se. 

U mojoj kući sada mene nema, 

A Marta mi je dobrim zalogom, 

Jer dok je ona ondje, dotle ban 
U strahu živuć za nju — miruje. 

Za jednim samo želje moje idu, 

Da, čovjeka bih jednog trebao, 

A1 samo željom, ta će želja ostat .... 

Tomasina: 

Nedohitne su ove tvoje želje, 

A1 opet uz njih nema drugim mjesta, 


Zar slatka spomen naših prvih dana 
U tvom se srcu nikad ne budi? 

Zar opojne su one rieči sve 
Sa usta tvojih posve nestale? 

Grianorso: 

Oh, moje rieči morale bi biti 
Ko angjeoska glazba na nebesim, 

Da samo mrvu kazati bih mogo 
Od onoga, što ćuti srce moje, 
Promatrajući krasne oči tvoje. 

Tomasina: 

Gianorso, traži, što te volja traži, 
Blaženstvo, smrt, ii’ pako, ili raj, 

Na svietu tome nema take želje, 

Što branila bi uz tvoj zagrljaj. 

Grianorso: 

Ja vjerujem ti, gospo kraljice! 

Već tri sam dana na tvom eto dvoru, 
A savjest moja koriti me stala, 
Zaboravljam na svoju zadaću. 

Ispunila si jednu moju želju, 

Ja znam, da ciela — čitava si moja . . 

Tomasina: 

Da, tvoja sva, i tvoja za na vieke . . . 

Grianorso : 

A druga želja moju mori dušu, 

Kad ovu smirim, bit će boli kraj. 

Tomasina: 

Govori, reci, miljeniče moj . . , 


Grianorso: 

Ah, bana Pavla, kraljice, mi daj. 

Tomasina: 

Zar u tom času, koj’ je nama svet, 
Kad za nas ništa na tom svietu nema, 
Neg’ za me ti, a za te samo ja, — 
Zar u tom času mjesto moje slike- 
Pred očima ti slika Pavlova? 

Da u taj čas se stvori tu preda mnom, 
Sa sto života da mu kuca srce, 

Svu stotinu bih uništila ja. 

Grianorso: 

Da Bog da, rieč ti djelom postala! 

Tomasina: 

Zar strast tolika dušu ti izjeda? 

Zar mržnja tvoja posta tako silnom? 
Ban Pavao će doći skoro amo, 

Da pozdravi mog sina. Vidjet ćeš ga. . 

Grianorso: 

A on će vidjet mene. Tajni bies 
Obuzet će mu srce, kada spazi 
Nezakonskoga muža svoje kćeri, 

A taj će bies bit meni zabavom. —• 
Kratkovidni ste svi i varate se, 

Kad mislite, da ban još miruje. 

Zar misliš, da su one galije, 

Po napuljskog što kralja podjoše, 
Svojinom bile krčkih knezova? 

Tomasina: 

To zbilja ne znam, samo jedno znam: 
Da bile su, a sad su na dnu mora, 


Dok banu Pavlu ne znam prigovora. 

0, moj Gianorso, slabe tvoje oči 
Još niesu vikle jasno gledati: 

Zar nije Marta bila zaručnica 
Bogomilskom ortaku Ivanu? 

Pa da je papa Pavlov prijatelj!? 

Grianorso: 

Zar nije sin tvoj papu Celestina 
Na koljenima molio, nek pođje, 

Na papinsko nek sjedne priestolje? 

A zar je papa kralju prijatelj? 

Ban ii’ vas ljuto vara, iT ste svi 
U tajni savez s njim se složili! 

Tomasina: 

Dokazat mi tog ne ćeš, dok ja znam, 
Republika da s njime drži savez 
Već ljeta dva. Daj, reci, nije T tako? 

Da, omiške su ladje bile povod 
Nenaravnom tom vašem savezu, 

I strah pred banom. Hajde, moj Gianorso, 

I u toj glavi ima nešto soli, 

Zaboravljaš, i ja sam Mlečanka. 

Grianorso: 

Gle, tko to ide? Stari prijatelj, 

Kog oči tvoje gledat ne mogu. 

Ja ostavljam te njeg’voj ljubavi, 

A zabavu ću drugdje tražiti. (Ode 

DEVETI PRIZOR. 

Tomasina i Henrik. 

Tomasina: 

Što tebe nosi amo. Gtissingen? 



Henrik (u sebi): 

Gle, opet on. (gl.) Oh, Tomasino moja, 
Zar u tebe je srce kameno. 

Zar nije moja tiha, vjerna ljubav 
Od mladjahne ti igre vrednija? 

Tek jedna rieč će utješiti mene . . . 

Tomasina: 

Te rieči nema za te jezik moj. 


Henrik: 

To sad mi kažeš, kad me ne trebaš, 
A prije bijah : „dragi Henriče 11 ; 

Pod stare dane gubiš prijatelje, 

A k sebi vučeš razbludne mladiće, 

Da prostoj strasti tvojoj budu sluge. 

Tomasina: 

Zaboravljaš, da mat’ sam kraljeva . . . 


Henrik: 

Zar nigda ne ćeš mene uslišati? 

Već teče šest mjeseci, otkad rekoh 
I rekoh ti, da budeš mojom ženom . . . 

Tomasina: 

Već teče šest mjeseci, otkad rekoh, 

Da nigda ne ću biti tvojom ženom. 

Henrik: 

Ne, Tomasino, ne govori tako, 

Ti znaš, da strašne veze vežu nas. 

Tomasina: 

Ja znam, al opet ne ću biti tvojom. 

Henrik: 

E da, Gianorso još je momak mlad . . . 

Tomasina: 

Ma da, Gianorsa ljubim cielom dušom, 
A tebe mrzim iz dna srca svoga, 

Sam Bog te drži jošte tu na zemlji 
Ko strašilo za mene jadnicu. 

Ti mrzak si mi, gadan, oduran, 

I ogavan ko gamad strunula, 


i 






Henrik: 

Tvoj sin je kralj, a ti si bludnica. 
Tomasina (potegne bodež): 

Ušuti! 

Henrik: 

Udri! Poznam bodež taj, 

Još ima na njem krvi kraljevske, 

Al pamet, gospo, sad te ostavlja: 

Kad umrem ja, ti misliš: tajna naša 
U grobu mom će biti sakrivena. 

Al varaš se, i ja sam mudra glava, 
Pa ako mene makneš, ostat će 
Još netko na životu, koj’ zna sve. 

Tomasina: 

Oh, stani, nemoj dulje mučit duše, 
Što samim griehom sva je izmučena. 
Uvriedih te, oprosti, smiluj se, 

Pa promisli, ta ja sam samo žena! 

Henrik: 

Da nigda toga opazio niesam, 

Baš u tom času to bih spazio. 

Još ljubavni je cjelov na tvom licu 



62 


63 


Sa žarkih njeg’vih usta lebdio, 

Već jezik tvoj je grdne pogrde 
Na jadnu moju glavu sipao; 

Još desnica ti drži oštri bodež, 

A žedne oči žude moju krv, 

Već grudima se tvojim ote rieč, 

Što oproštenje moli tihim glasom. 

Da, ti si žena. 

Tomasina: 

Čuješ, Henriče, 

Daj reci, je 1’, zaboravit ćeš sve, 

Što ja ti rekoh, to bi prvi bies. 

A1 čim se smiri ova naša zemlja, 

A sin moj stane mirno vladati, 

Bez prigovora bit ću tvojom ženom. 
Sad druge brige moju glavu taru, 

Svu vlast u svoje ruke skupit moram, 
A lukavost je pri tom prvi sluga. 

Kad sve se smiri, bit ću sasma tvoja, 
Ja ljubit ću te vjerno, Henriče. 

I žrtvovat ću život za tebe. 

Heurik: 

Gle, kako nas je sudba spojila 
Od smrti jadnog kralja Vladislava, 

Ko za na vieke tvrdim okovima. 

Tomasina: 

Ne spominji mi onog strašnog časa . . 

Heurik: 

A1 sjećat ga se treba uvieke, 

Ta on je zalog našoj ljubavi. 

Tomasina: 

Da, da, al reci, tko zna osim tebe . . . 


Heurik: 

Gle, gospo draga, kakova si ti, 

Za tajnu tu ćeš ljubiti me opet 
I dat mi svoje srce čitavo. 

Pa kako vrlo volim tebe, gospo, 

Te tajne dotle odat tebi ne ću, 

Dok ne budeš mi zakonitom ženom. 
Tek jedno mogu sada da ti kažem: 
Dok nas smo dvoje kralju Vladislavu 
Pod čador došli, da ga pozdravimo 
Ko poslanici kumanskih knezova, 

Ti znaš, da uz nas bijaše još treći. 

I kad si ti, gle, evo ovaj bodež 
U jadno srce kralju rinula, 

Taj treći, znaš li, reče: „Udri jače.“ 

Tomasina: 

Ne spominji tog groznog prizora! 

Heurik: 

Je T, groza sad te hvata, crni druže, 
A to je za me krasna uspomena: 

Ko mladjan vitez ti si krasna bila, 

U onom času zavolih te ja; 

Rad ljubavi sam tvoje šutio 
Do ovog časa. Ali onaj treći, 

Je T onaj treći šutjet morao? 

Tomasina: 

On šuti još i od njeg nema straha, 

U požeški ga ja zatvorih grad. 

Henrik: 

Otvorit će se vrata tamnice . . , 

Tomasina: 

A1 usta njeg’va ne će se otvorit, 

Iščupati mu jezik dadoh ja. 

Henrik: 

Čuj, ženo, ti si zvier! 

Tomasina: 

A ti moj ortak. 

Henrik: 

Je 1’, sad je na me red, da vječno šutim, 
A1 jedno ti je ipak nevolja: 

Da onaj treći govoraše prije, 

Neg’ što si njemu govor uzela. 

Tu na tvom dvoru, u tvojoj blizini 
Još čovjek ima, koji znade sve. 

Tomasina: 

Ti lažeš. 

Henrik: 

Čemu? Zar nad mojom glavom 
Ne prieti isti mač? 

Tomasina: 

Pa reci, tko je? 

Henrik: 

Ja ne znam. Onaj kraljev stražar 
IT ženi svojoj, ili svojoj kćeri 
Tu oporuku strašnu ostavi. 

Ja samo znam, da svakim bi se časom 
Na glave naše mogla survat krivnja. 

Tomasina: 

Kumana nema više na mom dvoru, 

Pa gdje je zakon, koj’ će kaznit mene? 

0 Henriče, daj nadji čovjeka, 

Koj’ sve to zna, da zatvorim mu usta, 

I bit ću tvoja, tvoja do vieka. 

Henrik: 

I opet velim, gospo, ne znam, tko je, 

A1 vrieme, ili slučaj, ili spletka 
Pokazat će nam toga čovjeka. 

DESETI PRIZOR. 

Pređjašnji. Dvoranin. 

Hvoranin: 

Izvoli, svietla gospo, sve je spremno, 

Već galije se vide kraljevske, 

Na obali se zgrnuo sav puk, 

Gospoda sva se ondje skupiše. 

Tomasina: 

Poteci dolje, neka trublje znak 

Naš cielom puku javi dolazak. (Odlaze.) 

JEDANAESTI PRIZOR. 

Pavao i Mladin. 

Pavao: 

Daj ostavi me, sinko, podji dolje, 

Gdje sva gospoda kralja čekaju, 

I gledaj, kako oni moćni ljudi 
Pred ženom jednom skromno puzaju; 

Naučiti ćeš ondje liepih stvari. 

Mladin: 

A ti ćeš, oče, ovdje ostati? 

Šenoa: Ban Pavao. 


5 




Payao: 

Da, tu ću ostat, dok se drugi skupe. 
Znaš, tužne viesti, što smo eto jutros 
Od prijatelja naših primili, 

Baš duše mi se gorko dojmiše. 

Sad hajde, sinko, pa zaveži jezik. 

Mladin: 

Ja idem, oče, ali jednu rieč, 

Još reći htjedoh. 

Pavao: 

Reci, sinko moj. 

Mladin: 

Sve naše nade propadoše eto, 

Sva naša moć je sada satrvena, 

A pred nama se bezdan tamni kaže. 

Moj zavičaj i sestra moja Marta . . . 

Pavao: 

Ne spominji mi Marte, nje već nema. 

Mladin: 

Nje nema, oče! Moja sreća ode 
S mrtvacem živim živa zakopana 
U tamnom grobu zaboravi tamne. 

Ja znam, da priegora je vrlo mnogo 
Tvom ledenome srcu trebalo, 

Da s uma smetneš onu jadnicu; 

A1 jednog ne znam, jednog ne shvaćam: 
Zar nigda ovo tvoje hladno srce 
Iz driema svog se ne će prenuti? 

Zar uviek hladni razum u tebi će 
Nadvladat čvrstu volju? Zar će uviek 


Rad tebe samog moja domovina 
U vječnim mukam trajat crne dane? 

Oh, da sam ja na tvome mjestu, oče, 
Evropa sva bi znala, tko sam ja. 

Nek oštar mač zamieni hladnu rieč, 

A tihi oprez glasna odvažnost, 

Nek mjesto promišljene hladne rieči 
Već jednom vruća krvca stane teći, — 
Jer narodnoj je sreći pečat krv. 

Pa ako onda varalica sreća 
Izjalovi se našem svetom cilju, 

Zamienit ćemo sreću vječnom slavom. 

Pavao: 

Zar prestala bi onda domovina 
U vječnim mukam trajat crne dane? 

Tek zora rudi novog sretnog dana. 

Pa valja čekat mimo, dan dok svane. 

Ti svog si djeda pravi unuk, sinko, 

A viteška ti krv po žilam teče, 

A1 s onima, što dolje ti se kupe, 

Bez lukavosti, sinko, nema sreće. 

Stog sagni glavu, skupi dušu u se 
I čekaj mirno, dokle svane dan, 

Zaveži jezik, prijatelj se kaži: 

U pravu smo, a Bog je pravedan. 

Ja težih vidjeh dana, sine moj, 

Kad zemlja nam je bila sva u biedi, 

Kad Vladislav bi kralj, a dužd gospodar, 
Kad pepelom se polja prekriše. 

A1 oko moje u budućnost gleda, — 

I zlatno će se doba rodit nama. 

A1 ako jednom nestane nam roda, 

Tom ćud će tvoja biti kriva sama. 


Sve strah me hvata, kad te sada gledam, 
Da ne bude ti život poput zviezde, 

Što samo jednom na nebesim plane, 

Da prekrije ju onda vječna tama. 

Sad hajde, sinko, pamti, što ti rekoh, 

Čuj, pozdravljaju Tomasinu dolje. 

Mladin: 

Daj dodji, oče, brzo, gnjev mi ne da, 
Sramotu tu da oko mirno gleda. (Ode.) 

DVANAESTI PRIZOR. 

Pavao sam. 

(Sa obale se čuje vika, trublje i zvona.) 

Pavao: 

Sramota na te, prosta fukaro, 

Sramota na te, što se narod zoveš! 

Je 1’ ikad koj’ velikan, ili genij 
U srcu tvome ostd za na vieke? 

Zar nije svaki pouzdanik tvoj 
Za vlastitu si glavu spleo uže 
Po zapoviesti tvojoj, fukaro? 

Ti neman si nezasitna, što glad svoj 
Utažuje si djecom vlastitom, 

A daruješ li danas koga zlatom, 

Tog sjutra kruniš krunom trnovom. 

I Spasitelja ti si pozdravljala, 

Zelenim si ga bojam dočekala, 

U duši svakoj jedini bi on. 

A1 nije sunce sjelo sedam puta, 

Na istom drvu njeg si propela, 

Sa kog si za njeg hvoje ubrala, 

Vjesnika mira njim da pozdraviš. 


Ta zaštita je tvoja svakom propast, 
Tvoj pljesak svakom smrtna osuda. 

Pod jakim žezlom ti si vjeran sluga 
I radni uviek rob. Tko tebe svlada, 

Od tvoga biesa nigda ne nastrada. 
Milovat ću vas, bit vam blag gospodar, 
Pod moju vlast ću skučiti ja vas, 

I ćutjet ćete gvozdenu mi šaku, 

Dok odredjeni dodje za me čas. 

TREĆI ČIN. 

PRVI PRIZOR. 

(Na obali zadarskoj; straga galije venecijanske.) 

Baldo, Vuk, Don Perpetuo. 

Bon Perpetuo: 

Ja mislim, da će kralj ovdje dočekati mletačke vodje. 

Bal do: 

I ja mislim tako, a moje se mišljenje osniva na 
onom, što su moje uši čule. 

Vuk (dolazi): 

Zdravo, Baldo, zdravo, jazavče! 

Bal do: 

0, zdravo, Vuče, kako bijaše? 

Vuk: 

Dobro, — a ipak . . . 

Bon Perpetuo: 

Ja vidim, da ti mene nazivlješ bez svakoga, pra¬ 
voga razloga jazavcem, Ačepiu to? 


Vuk: 

Od mile volje i od čiste odanosti. 

Baldo: 

A što to veliš, Vuče: ,,a ipak“ ? 

Vuk: 

Dobro smo poslove ovršili, nekoliko smo se dana 
veselili, ovčicu smo amo doveli, a ipak nisam našao 
onoga, što sam tražio. 

Baldo: 

Agatu ? 

Vuk: 

Odjurila, odmaglila, nestalo je, sakrila se, umrla, 
izginula, — jednom riečju: Agate nema, te nema. 

Baldo: 

0, gle, a što su ti rekli? 

Vuk: 

Jedna — ne ću da ti kažem imena — s kojom se 
pobliže upoznah, mala obla ženica, veselih očiju, a nešto 
crvenkasta nosa, kao mladi karanfil . . . 

Baldo: 

No, pa što je rekla? 

Vuk: 

Reče mi, da su dan prije nas došli nekaki ljudi, 
pa su odveli Agatu od zlata nekuda, Bog bi sam znao. 

Baldo: 

I ti sj našao praznu kuću? 

Vuk: 

Ne, bila je unutra ona mala ženica s crvenim 
nosićem. Rekoh joj za utjehu nekoliko pametnih rieči, 
i onda . . . 

Don Perpetuo: 

Ja bih na tvome mjestu spjevao pjesmu, pa bih je 
govorio . . . 

Vuk: 

A tebe bi ona mala ženica bacila napolje, jer 
prvo: tvoje pjesme ne vrijede ni toliko, koliko umirov¬ 
ljene cipele pivničara moga pokojnoga djeda, a onda: 
ti na mome mjestu ne možeš nikada biti, jer nemaš 
moje mjere, ni moje figure, ni moje stature, a prema 
tome nemaš mjere za onu ženicu s crvenim nosićem. 
Ti ne možeš nadalje moje mjesto zapremiti, jer sam ja 
kao tok za zlatni pečat kraljevski, a ti si kao probiti 
groš bez vrijednosti. Ti si u opće čovjek, koga bi tre¬ 
balo sa svakoga lica mjesta van baciti. 

Don Perpetuo: 

Ja mislim . . . 

Yuk: 

. . . vrlo rijetko, — i onda misliš bedasto. Zatvori 
usta, zagledaj se u vršak svoga nosa, pa pjevaj pjesme, 
ti trubljo posljednjega suda. 

Bal do: 

A moj Vuče, teško ti je meni bilo ovo nekoliko 
dana, što te nema. Sakupilo se ljudi i gospode, pa ni 
otkle mira. 

Yuk: 

A tko je to došao? ' 

Baldo: 

Svijetli grof Gorički . . . 

Vuk: 

Doduše tast kraljev, — ali mi se čini, da nešto 
previše pije, to nije nikako lijepo od njega. Onda? 

Baldo: 

Alberto, brat vojvotkinje Tomasine . . . 

Vuk: 

Najgluplje magare, kome je gospodin Bog dao 
ljudsko obličje. 

Baldo: 

Onda templarski meštar fra Gujlermo. 

Vuk: 

Prevejanac, lisica, lukavac je taj željezni fratar, 
ali vjeruj, poštene mi riječi, nema duž cijele obale vina, 
što ga on ima u Vrani. Ja ću u ostalom nastojati, da 
postanem priorom vranskim, kad on umre. 

Don Perpetuo: 

Ja bih takodjer mogao doći u Vranu . . . 

Vuk: 

Da, na kolcu, da strašiš vrane i vrepce na polju. 
Tko je dalje došao, — da znam s kime smijem, a s kime 
ne smijem da općim? 

Baldo: 

Ban Pavao i knez Mladin. 

Vuk: 

No, stari je matoro kljuse, a mladi jogunasti 
ždrepčić, ali velika su gospoda, a to je društvo za me. 

Don Perpetuo: 

Ja ne bih rekao. Oni su rodjaci napuljskoga kralja, 
pa bi ti vojvotkinja mogla zamjeriti. 

Vuk: 

Ti si kukavica, Don Perpetuo. Ti i ne znaš, s kime 
imaš čast da govoriš. Meni će što zamjeriti, ili u grijeh 
upisati, meni? Ne znaš li ti, da je moj djed spasio či¬ 
tavo kraljevstvo od Tatarina? Moj je djed tatarskoga 
cara pasoglavca pozvao na svoj dvor, da večera s njim, 
a onda ti ga moj stari tako oštro poji, da je paso- 
glavac izišao iz grada, pa mjesto da ode dalje, da robi 
i pali, on ti se onako pijan izgubi, ne nadje pravoga 
puta i vrati se onamo, odakle bijaše došao. Eto, i meni 
bi što zamjerili? — A? 

Balđo: 

Čujte, ljudi božji, ne pravdajte se, eto silaze go¬ 
spoda, a mletačke su galije već spustile sidra. 

Vuk: 

A što su tebe, Balđo, odjenuli u tako šareno odijelo? 

Baldo: 

Član sam ti veseloga trubadurskoga zanata, pa 
ću danas . . . 

Don Perpetuo: 

Ja ću svakako imati po svojoj spremi, po svom 
umjeću i po svojim navikama prednost. 

Vuk: 

Da, prednost, kad treba izricati glupost, kad treba 
nešto, što je bijelo, crnim prikazati, nešto, što je jasno, 

na glavu okrenuti, što je u redu, pobrkati i zamrsiti. 
To je tvoja prednost. 

Baldo: 

čuj, Don Perpetuo, ti poznaš Kueum Kararopa? 

Don Perpetuo: 

Ja da ga ne poznam? 

Baldo: 

Hajde, otidji do njega, heka dodje odmah amo ; za 
volju je vojvotkinji Tomasini. 

Don Perpetuo: 

Ja ću otići,’ali ću prije reći svoju Vuku. 

Baldo: 

Ne sada, nego poslije. 

Vuk: 

Šibaj, momče! (Don Perpetuo odlazi.) 

DRUGI PRIZOR. 

Baldo i Vuk. 

Baldo: 

čuj, Vuče, odstranih ga, da možemo slobodnije 
govoriti. 

Vuk: 

Dobro; govori, momče. 

Baldo: 

Ona gospa, što si je doveo, to je Marta, ba¬ 
nova kći? 

Vuk: 

To je tajna, momče, toga ti ja ne rekoh. 

Baldo: 

Ma da, istina je. Ja to znam od vojvotkinje To- 
masine. 

Vuk: 

E, onda bene, hajde, pa je potraži kod sestara 
svete Stošije. Reci, da te šalje Vuk. 


Baldo: 

Ne trebam ja tvoje preporuke. Nego ti meni reci, 
kako ti se svidi a. 

Vuk: 

Lijepa je, pristala, ali ti znaš, da ja volim samo 
žene niska roda. 

Baldo: 

Jest. Ti si dosljedan čovjek. 


Vuk: 

Istina. Ja sam dosljedan čovjek, a to znači biti 
isti i u zlu i u dobru. A što će, reci mi, onaj krvopija 
Tatarin ovdje? Zar će i opet biti krvi za onoga ga¬ 
vrana ? 

Baldo: 

Za tvoje ga dobro zovem. Teško tebi bez mene! 
Ali čuj, razgovaraj sada sa svojim pjesnikom, pa me 
pusti na miru. 


TREĆI PRIZOR. 
Baldo, Vuk i Kueum. 
Baldo: 

Tatarine, znaš li ti, što je to? 

Kučurn: 

To je zlato. 

Baldo: 

I tvoje je. 

Kueum: 

Moje? 

Baldo: 

Da. 

Kueum: 

A kako ? 


Baldo: 

Ako poslušaš mene. 


Kueum: 

Slušat ću. 

Baldo: 

Pazi, dobit ćeš još jednom toliko zlata, ako učiniš, 
što ću ti reći. 

Kueum: 

Reci, učinit ću. 

Baldo: 

Dobit ćeš službu bolju od ove, ako poslušaš moj 
savjet. 

Kučuin: 

Slušat ću, gospodine. 


Baldo (tihoj: 

Dat će ti danas nalog . . . 


Pak? 


Kučum: 

Balclo: 

Reći će, neka više ne vidi, neka više ne čuje, neka 
više ne govori, neka više ne živi. — I ona će vidjeti, 
čuti, govoriti i živjeti? 

Kueum: 

I bit će tako. 

Balđo: 

Zapamti, što ti rekoh. Dobit ćeš još jednom toliko, 
bit ćeš slobodan, dobit ćeš konja, poći ćeš tamo, gdje 
tvoji živu . . . 

Kučum: 

Vidjet će kao ptica, čut će kao zec, govorit će kao 
stara žena, a živjet će dulje od nas .... ali konja ću 
dobiti ? 

Baldo: 

Dobit ćeš. Na, evo ti. 

Vuk: 

Eto idu, spremi se, Baldo, i potjeraj vraga od sebe. 

(Kučum ode.) 


ČETVRTI PRIZOR. 

Baldo, Vuk. Ulazi Kralj Andrija i pratnja. Tron, Henrik, 
Ban Pavao, Mladin, Gianorso, Fra Gujlermo, Babonić, 
Kurjak Gusie. Biskup zagrebski. Biskup ostrogonski. Plemići 
i vojniei. 

Kralj Audrija: 

Moj pozdrav svima vama, vjerni moji ! 

Ja zborit ne ću, zboriti ne mogu, 

Jer teška bolest sveg me srvala. 

Ko nježan sin ja majci svojoj hvalim 
Za dobro sve, za svaku uslugu, 


Što ne svom sinu, nego svome kralju 
Iskazala je ovo zadnjih dana. 

Nek’ ona zbori! 

Tomasina: 

Dragi sine moj, 

Još niesam tako zadovoljna bila 
K6 ovaj čas, kad sva gospoda znadu, 

Da naša vlast je mojom zaslugom 
Na tu visinu sad se podignula, 

Ko sunce što se diže iza jutra. 

Crvenila je krvi nestalo 

Ko rujne zore ispred sjajna sunca: 

Taj dan je naše sunce, naša slava. 

Na izdajnike pada sad sramota, 

A crn im obraz poput crne noći 
Nek rumen srama sada prekrije. 

(Tronu) Ti, što si svojom voljom gvozdenom 
I čvrstom pešću spasio nas sve, 

Ti reci sada, kaki bi taj dan. 

Gluido Tron: 

Nas dva smo, gospo, s tvojim galijama 
Kod Bara našli vrlo zgodno mjesto, 

Sve pute izdajničke dobro znajuć, 

I čekasmo na moru cielu noć. 

Tek što je sunce krvavim si svjetlom 
Na istoku se tamnom javljat stalo, 

Tek što crvčne nje’gve slabe zrake 
Na jedrima se našim javiše, 

Sa galije se prve začu glas, 

Da s istočnih se strana kaže brod, 

Što s dobrim vjetrom ide prema nama. 

I tek što pogled naš je donle dopro. 



Gdje tamna jedra na crvenom suncu 
Ko strašila se noćna dizahu, 

Već šest smo ladja pod svim jedrima 
Na uzburkanom moru vidjeli. 

Potegosmo se natrag prema kraju, 

Gdje tanka se je magla spustila, 

I tu smo čekat stali, dok se ladje 
Ne nadju opet na vidiku našem. 

A onda, kad se oni krenuše. 

Da ploveć k jugu nadju zgodna vjetra, 
Tad Balbi dade znak sa svoje ladje, 

A i ja krenuh svojim galijama, 

Pa za čas bjesmo sasma blizu njih. 

Na krmi zadnjeg broda hrvatskoga 
Ja vidjeh momka, gdje nas gleda oštro, 

I kako dodjoh prvi njima s boka, 

Na zapoviest je moju dvaest striela 
Na hrvatsku se odapelo ladju, 

I mladić onaj. to bi Ivan Svačić, 

Od striele jedne ranjen pade na tla. 
Uzvratiše nam, mi smo dotle s njima 
U istom redu plovili. Pak za čas 
Na naše ladje pade sila striela, 

Što ljude moje stvori biesnom četom, 

A zapovied i vika i sav trud, 

Da podaleko držim naše ladje, 

U onoj vrevi osta samo željom. 

Ko biesna mačka, kad se baci na plien, 
Baš tako moji onda su mornari 
Sa kandžama se svojim našli spremni 
I zahvatili brodu bočine. 

Sad nasta pokolj, kreševo i jauk! 

Na hrvatskim se brodovima momci 
Ko lavovi odupirali sili, 


A naši opet krvavih su lica 
Privezali se za njih. Već je bilo, 

• Da pred svom silom striela uzmaknemo, 
I sjekire su protivničke teško 
Na bokove se naše spuštale. 

A1 onda jedan od naših mornara 
Na način grčki sjetio se kušat, 

Da ljuto gvoždje vatrom zamieni, 

I skočiv preko ruba jedne ladje, 

Na jedro njino baci crni vienac, 

Na kom se prve iskre javljahu. 

I vienac planu, smola se zapali 
I za čas malen dobra ona jedra 
U jednoj vatri plamsahu put neba. 

Sad na drugu se ladju bacismo, 

Nad vjetrom stojec radi jake vatre, 

Što vjetar stade nosit na sve strane. 

Za malo časa plane drugi brod, 

A onda treći. Grozna zdvojna vika 
Sa brodova se onih orila. 

Kroz tmastu paru i kroz gusti dim 
Ja vidjeh ih, gdje sieku jarbole: 

I štropotom se strašnim sruši drvo 
Ko vatren barjak. Dotle naše striele 
Bijesnoj vatri bjehu u pomoć. 

Sa palube je hrvatskih brodova 
Krv tekla tokom, pa se sinje more, 

Od izlazećeg sunca krvavo, 

Još jače bješe zacrvenilo 
Od žarkog plama i od vruće krvi. 

I svanu dan nad nemirnom pučinom, 

Ko pobjednike da nas pozdravi, 

A jaki vjetar, što se svakog jutra 
Sa mora javlja, dodje nam u prilog. 

Šenoa: Ban Pavao 


Na valovima morskim vidjesmo, 

Gdje pliva nešto protivnika naših 
U hladnom moru tražeć spas od vatre. 
Tad naši momci, sjetivši se zgodno, 

Te junačke plivače zadržaše, 

Pogadjajuć ih ostim vezanima. 

Pa kakogod bi ozbiljan taj čas 
Ja smiehu se ne mogoh oteti. 

Još sunce nije došlo na p6 neba, 

Kad mi smo stali vraćati se kući 
Ko pobjednici s plienom bogatim. 

A što je Balbi s ono četir broda 
Pod Šibenikom opravio, — znate. 

I izdajnici tako su vam svi 
Životom svojim grieh svoj platili. 

Kralj Andrija: 

Na hrabrom tom tvom djelu tebi hvala; 
Gospodi svoj izruči pozdrav moj 
I prijateljstva moga znakove. 

Baldo: 

Dozvolite mi, svietla gospodo, 

Da razveselim mrka vaša lica, 

Da skinem oblak s vaših tamnih čela, 

Da natjeram na vaše usne srni eh: 

Ja slobodna sam ptica božjeg svieta, 

Što brzim krilom prelazi sav sviet, 

Ja pčela sam vam, što sa svakog cvieta 
Usisat znade ponajbolji med. 

Ja s pjesmom svojom nosim hrane vama, 
Razblažit njom ću svako zlo vam ja, 

I utjeha mi moja pjesma sama, 

I bolje sreće vjerna vjesnica. 


Ogledalo je ona cielom svietu, 

I bič je božji svim budalama, 

Neskučena i brza u svom lietu, 

Ne pozna sile pjesma slobodna. 

Kralj Andrija: 

Pa dobro, momče, ta ti pjesma vriedi; 

A što će reći ta tri goluba? 

Baido: 

„Gle ovaj gladni golub 
Je jadni narod tvoj, 

Što gladuje i šuti 
U biedi beskrajnoj. 

Debeli ovaj golub 
To službenik je tvoj, 

Što pita se i hrani 
0 biedi narodnoj. 

Taj treći sliepi golub, 

Što sveg tog ne vidi, 

Oprosti, možni kralju, 

Taj golub — to si ti! u 

Kralj Andrija: 

Da, sliep sam možda, al sam ipak golub, 
A objeda ta na me ne pada. 

Baldo: 

A ja sam pjesnik, vjesnik tudjeg mnienja, 
To kažu oni, ne kažem tog ja. 

Ban Pavao: 

Dozvoli, kralju moj, da rečem rieč. 

Kralj Andrija: 

Govori, bane, slušat ću te rado. 

Ban Pavao: 

Ja pitam samo, kojim vi ste pravom 
Navalili na one galije, 

Što onda mirno krenuše put Bara? 

Ja pitam tebe, Balbi, kojim pravom 
Pod Šibenik si doš6 harati, 

Ubijat ljude, plienit dobro naše? 

Tomasina: 

Dozvoli, bane, da ti ja odvratim: 
Obaviešteni dobro, mi smo pošli 
Ugušit bunu, braneć same sebe, 

A Šibenik bi leglo bune te; 

Ti žestiš se, ja znam, da tvoje srce 
Krvari još nad izgubljenom kćerju. 

Ban Pavao: 

Ja nemam kćeri, kćer je moja mrtva. 

Tomasina: 

Za obranu je našu trebalo, 

Da riešimo se onih izdajnika, 

Pa Bog i mir. 

Mladin: 

A krv na vaše glave. 

Ban Pavao: 

Tudjinca dva po našim zemljama 
Zar robit smiju, a bez svake kazni, 
Dok naše ljude samo s puke sumnje 
Bez suda kakog prosto smaknuše? 


Ja tužim ih pred sudom kraljevskim, 

Da ubili su četir velmože, 

Da spalili su grad bez potrebe, 

Posmicav djecu, žene nevine. 

Tvoj čekam sud i slušam, kralju moj. 

Tomasina: 

Tuđjincima ih zoveš, bane, je li? 

Ban Pavao: 

Ja tužim ih pred sudom kraljevskim, 

Ne tebi, svietla vojvotkinjo, 

Ti kraljeva si mati, ja sam ban. 

Kralj Andrija: 

Da, pregledat ću stvar, a onda sudit. 

Tomasina (u sebi): 

A ja ću pamtit ovu pogrdu. 

(Hem-ihu ) Od biesa banu izgrebla bih oči- 

Henrik (tiho): 

Osveti mu se, eto prilike, 

Pred svima tu mu vrati njeg’vu kćer. 

Tomasina (glasno): 

Gle, čas je prije rekao nam ban, 

Da nema kćeri, da je umrla, 

A1 ocu jadnom tugu ću ublažit 
I vratit ću mu sada živu kćer. 

Ti skrivaš, bane, svoju ljutu bol, 

A znam, da srce tvoje još krvari 
Od časa, otkad nestade ti kćeri, 

A1 ja je nadjoh, ja je vraćam tebi. 

Dovedi amo, Vuče, taj tvoj plien, 

Pod krinkom duvne što si našao. (Vuk ode.) 

Gianorso: 

To prevara je prosta, vojvotkinjo, 

1 gadna hvala za sve naše službe, 

Što ovih dana od nas primiste. 

Tomasina : 

Zar ti, Gianorso, da si hvale vriedan? 

Zar nije tvoje lažno izvješće 
Dovelo nas do ove nevolje, 

Rad koje sad vas tuži ban pred kraljem? 

Vuk: 

Po zapoviesti ja je vodim amo ... 

(Vuk dovodi Agatu.) 

Fra Gujlermo (Pavlu): 

Obuzdaj, bane, bies i budi miran. 

Tomasina: 

Gle, bane Pavle, eto kćeri tvoje; 

Ko dobar pastir primi ovcu svoju 
I u buduće pazi na nju bolje. 

Pavao: 

Ja kćeri nemam, kćer je moja mrtva. 

Mladin: 

Sramota na te, ženo besramna, 

Što mučiš oca mukom paklenom! 


Tomasina: 

Mladiću, spremi jezik za zube, 

Ti vriedjaš kralja, vriedjajući mene. 

Daj skini velo ! (Vuk skida velo.) 

Što! To nije Marta! 

PETI PRIZOR. 

Predjašnji i Agata. 

Agata: 

Kumanka sam, Agata; znaš li, gospo, 

U tvojoj da sam službi dugo bila? 

Ti poznaš moga oca. svietla gospo, 

Sa dvora dobrog kralja Vladislava. 

Tomasina: 

Ni rieči više. 

Henrik (tiho): 

To je ona. 

Tomasina (tiho): 

Slutim-. 

(gl.) Odvedite je, da je ne vidim. 

Gianorso: 

Nadmudriše li tvoju lukavost? 

Oh, to je smiešna, vrlo smiešna stvar. 

Tomasina (Vuku): 

A što tu stojiš? Reci, gdje je Marta? 

Ti bluno pjana, kog si doveo? 

Vuk: 

Ja ne znam, gospo . . . 

Tomasina: 

Reci, gdje je Marta? 

Vuk: 

U Tiepolovom dvoru nema žene,. 

Neg’ ova tu i jedna starica, 

Sva krezuba i gluha. 

Gianorso: 

U mom dvoru? 

A Marta, gdje je Marta? 

Mladin: 

Nema je. 

Kad birat joj je bilo slobodno, 

Tad manje zlo je ona izabrala; 

Sramota bje za bana Pavla kćer, 

Da bude žena jednog Tiepola; 

A dvostruka sramota bila bi, 

Da ostavljena bude od njega, — 

I birala je smrt. Na vaše glave 
Prokletstvo past će njene mlade krvi. 

To tvoje mirno lice, vojvotkinjo, 

K6 pučina je morska glatko, tiho, 

A nitko ne zna, kolko biednih duša 
Taj strašni mi: je stojao života. 

A1 doć će čas i trpit ćete svi, 

Kad mrska djela vaša jave se 
Na vidjelo, a pravda će vam božja 
Već prije savjest vašu moriti, 

I sve će vaše žrtve pred vama 
U strašnom se obliku javiti. 

Tomasina (tiho H&nriJcu): 

Daj, reci brzo, neka dodje Kučum, 

Agatin jezik još me straši, druže. (Hmrik ode.) 


(Glasno Mladinu): 

Svoj jezik čuvaj, mladi čovječe, 

Za poznija vremena, dok ti pamet 
Množini takih rieči dozrije. 

Biskup ostr.: 

Mi niesmo došli amo pravdat se, 

Već radovat se sjajnoj pobjedi. 

ŠESTI PRIZOR. 

Predjašnji. Kueum. Henrik se vraća. 

Kučum (tiho): 

Po zapoviesti tvojoj dodjoh, gospo. 

Tomasina (tiho): 

Je T, u tebe je ona djevojka? 

Kučum (tiho): 

Od malo prije. — Ima T za me posla? 
Tomasina (tiho): 

Nek’ vječno šuti. Je 1’, razumiješ me? 

Kučum (tiho): 

Razum’jem, gospo. — Ništa više? 

Tomasina (tiho): 

Ništa. (Kučum ode.) 

SEDMI PRIZOR. 

Predjašnji. Mario i glasnik. 

Baldo: 

Glasnika dva tu mole, svietli kralju, 

Da saslušaš ih, nose važnih viesti. 

Kralj Andrija: 

Nek đodju amo, slušat ćemo ih. 

Mario: 

Oprosti, svietli kralju, što baš sada, 
Kad radostnu ste započeli slavu, 

Da sad baš nosim dvije tužne viesti: 
Kralj Karlo je Martelo mrtav. 

Ban Pavao: 

Kako?! 

Kralj Andrija: 

Kralj Karlo mrtav? 

Tomasina: 

Reci, Mario, 

Te viesti tko ti reče? 

Mario: 

Taj gospodin, 

Što amo dodje, da ih javi banu. 

Glasnik: 

Sam sveti otac poslao me amo, 

Da javim tužne viesti svietlom banu: 
U napuljskome kraju crna kuga 
Poharala je već svu silu svieta, 

A žrtvom njenom pade i sam kralj. 

Tomasina (tiho): 

Čuj, Henriče, ah, to je sretan dan! 

Mario: 

Još teže viesti nosim tebi, bane. 

Ban Pavao: 

Govori, sinko. 

Mario: 

Jedan drugi glasnik 
Iz bosanskih je đošo brda javit, 

Da knez je Mladin, brat tvoj, svietli bane, 

S bogomilskom se četom sastao, 

I nakon kratkog ljutog okršaja 
Pobiediv je, sam dopanuo rana. 

Tek podrug sat je živjet jošte mogo, 

A onda smrt mu prekri mlade oči; 

Ja nosim tebi njegov zadnji pozdrav. 

Mladin: 

Stric Mladin mrtav ... 

Babonić: 

Zar je Mladin umro ? ... 

Gusić : 

Oh, Bože moj . . . 

Mario: 

Da, mrtav, mrtav! 

Ban Pavao: 

Ha, nek se vrši božja volja. 

Mladin: 

Oče, 

Dozvoli meni, da ga ja osvetim. 

Ban Pavao: 

Oh, ostavi se, sinko, sad te misli, 

Kad tiha tuga obuze nam srca 

Za muža dva, što bjehu mnogo veći. 

Neg’ što će moći ljudski jezik reći. 

Templar: 

Pomolimo se za duše pokojnika! (Svi kleknu, pa se 
krste ipognu glave.) „Pomagaj, Gospode: jer nesta svetih, 
jer je malo vjernih medju sinovima čovječjim. 11 

Svi (jednim glasom): 

Pomiluj ih, Gospodine, i daj im život vječni. 

Templar: 

„Laž govore jedan drugomu usnama lažljivima, 
govore iz srca dvolična. 11 

Svi (jednolično, tiho): 

Pomiluj ih, Gospodine, i podaj im život vječni: 

Templar: 

,,I striebit će Gospod sva usta lažljiva, jezik ve- 
ličavi." 

(Oštar krik i jecanje daleko iza pozornice.) 

Tomasina (tiho): 

Taj krik! 

Henrik (tiho): 

Ta to je ona jadnica! 

Balđo (tiho Mariju): 

Agatin to je krik, čuj, Mario! 

Biskup ostr.: 

„Gospode, s tvoje se sile veseli kralj, i kako mu 
je velika radost, što ga ti pomažeš. 11 

Svi (kao gore): 

Slava Gospodu, koji vlada na visinama. 

Biskup: 

„Sto mu je srce željelo, dao si mu, i molitve usta 
njegovih nijesi odbio. 11 

Kralj Andrija: 

Vječni pokoj daruj im, Gospodine. 

(Sva zvona zazvone, svi odlaze lagano.) 

ČETVRTI ČIN. 

PRVI PRIZOR. 

(Postrani hodnik trogirske katedrale.) 

Ban Pavao (kao redovnik). Marta (u odijelu duvne). 

Marta: 

Još časak stani! 

Pavao: 

Što ćeš, sestro moja? 
Požuri rieč, jer hora je, da idem. 

Već galija u luci spremna čeka, 

Med braću svoju da se vratim kući. 

Marta: 

Ne hiti, oče, ti si svetac čovjek, 

A Bog ti ustma dade zlatne rieči, 

U kraju tome još te ne vidjeh. 

Pavao: 

Tek jučer dodjoh amo prvi put. . . 

Marta: 

A1 glas je tvoj daleko pred tobom. 

Ti, koji liečiš znanjem svemožnim, 


Koj’ bolesniku svakom znadeš pomoć 
Već jednim migom ... 

Pavao: 

To zna samo Bog! 

Po njeg’voj sam milosti steko znanje. 

Marta: 

Daj meni jadnoj pruži sada lieka. 

Pavao: 

Ja ne znam, kako? 

Marta (klekne): 

Znat ćeš odmah, oče. 

Tu pokajnica biedna eto stojim, 

Sve griehe svoje spremna da ti priznam. 

Pavao: 

Govori, slušat ću. (Tiho) Taj gas! (Glasno) Govori! 

Marta: 

Ah, moli, oče, višnjeg Stvoritelja, 

Nek dade sile jadnoj griešnici, 

Da griehe sve pred njeg’vim licem prizna, 

Da bol me mine, što mi srce muči. 

Oh, blaga Gospo, smiluj mi se jadnoj. 

Pavao: 

Govori, sestro, višnji Bog te sluša. 

Marta: 

Ne sakriva to ruho skromne duše, 

Od svoje volje što ga primila, 

Već taštu ženu gospodskoga roda. 

Od najboljih boljara ponajbolji 
Pred mojim nogama su klefiali. 

Ja Marta, bana Pavla kći sam, oće, 
Jedinica, a Mladinova sestra. 

Pavao: 

Ja poznam bana, poznam mu i sina. 

Marta: 

Svih krasnih dana moje mladosti 
Izbrajat ne ću. Tužne uspomene 
Tek prošlih dana izbrisaše posve 
Sa duše moje ono krasno doba. 

Već godina je dana minula, 

Što Ivan Svačić, mladi Jurjev sin, 

Pod omiškim se nadje vrletima, 

A videć mene, srce mu zaplamti 
Od mladenačke silne ljubavi. 

Koliko puta putem goletnim 
Sa tvrdog Knina dolažaše k nama; 
Koliko puta tihim sumračjem 
Šaputao mi tiho slatke rieči! 

I otac, majka, brat i stričevi 
Već spremali su slavu svatovsku, 

Tek godinicu valjalo je čekat, 

Da novi kralj zamieni nevriednika, 

A s novim kraljem za me nova sreća 
I za sav rod mi rodit će se veća; 
Djedova naših zadjevice sve 
Utažiti će naša ženidba. 

Već stric moj Gjuro preko mora ode, 

Da s napuljsldm se kraljem natrag vrati, 
A uza nj da se nadje dobra vojska, 


Iz Napulja i Rima papinskoga: 

Sve to ugovoreno bilo tajno. 

Pavao: 

Ti osnove si tajne poznala? 

Marta: 

Da, sve sam znala, znala sam još i to, 
Venecija da o tom ne zna ništa, 

I ne sm’je znat. Još onda bijah sretna, 
A1 jednog dana, spominjem se dobro, 
Na dvoru našem mlad se vitez javi, 
Gianorso, dužda mletačkoga nećak, 

Od starog roda moćnih Tiepola. (Stanka.) 
Sudbonosna bi za me ura ta, 

Tek jedan pogled — ja bih svladana. 

I kako zviezde, kada sunce grane, 
Blijednut stanu, pa se gube sasma, 

Baš tako sunce za me taj bi vitez; 

Ja uza nj niesam ništa vidjela, 

Tek samog njega, a on samo mene. 
Gospodar kninski baš se u to vrieme 
Rad neke stvari s mojim ocem pravdo, 
Pa Ivan nije dolazio k nama. 

Gianorso reče riečcu mome ocu, 

Da voli me, nek žena budem njemu; 

A1 otac moj bi duždev protivnik, 

I tako bilo sudjeno nam dvoma, 

Da za na vieke rastanemo se. 

A1 brza rieč i strastni zagrljaj, 

A nas smo dvoje vjetrom pogodnim 
I ostavivši očinski moj dom, 

Na jadranskim se valovima našli 
Pred Tiepolovom sjajnom palačom . . . 

Šenoa: Ban Pavao. 

Pavao: 

A svog se oca niesi sjetila 
U osudnom tom času, kćeri moja? 

Marta: 

Bol savjesti je moje u taj čas 
Mog muža ljubav svu zasliepila. 

Medjutim, oče, to još nije grieh, 

Rad koga sam te zadržala ovdje. (Stanka.) 
Od stida krv mi navire na lica, 

Kad noć mi ona dodje u pamet. 

U zagrljaju njeg’vom ležala sam, 

Svu cjelovima on me obasuo, 

Vrhunac sreće bijaše to za me. 

Ja tako mišljah, opet nije bilo. 

Gianorso muž moj stade pitati me, 

Što rade, Bog zna, moji sad domari, 

Gdje otac moj je, a gdje stric mi Gjuro, 

I ljubeći me, stade propitkivat 
Za kojekake stvarce, pa me splete, 
Odgovarah mu na sve biedna ja, 

I rekoh sve do zadnje sitnice: 

Opisah točno, kako naše ladje 
Put Drača plove, onda će na sjever 
Do barske luke, da u Napulj podju. 

Tek onda, kad sam odala već sve, 

Tek onda spazih svoju strašnu bludnju; 

U mrkloj noći ostavi me muž, 

A drugo jutro slavna sinjorija 
Za sve je znala tajne oca moga. 

Gianorso smieškom susretao me. 

A1 ljubavi od onda ne bi više. 

Za neko vrieme spoznah posve dobro, 

Da ženidba bi samo izlika, 


A njeg’va ljubav prosta prevara. 

I zdvojno biedne trajala sam dane 
U Tiepolovoj sjajnoj palači: 

Zapitah li kad mog nazovi-muža, 

Što nova ima u mom rodnom kraju, 
Nasmiehnuo se baš djavolskim smiehom 
I rekao mi: „Ne budi te briga, 
Dalmacijom sad vlada Morosinka, 

A Morosini su Venecija; 

Ban Pavao se tvojom zaslugom, 

Ja mislim, za na vieke smirio. 

Bz Tomasinu stoji plemstvo cielo, 

A Ivan Svačić njen je doglavnik.“ 

Pavao: 

Zar Ivan da je njezin doglavnik? 

Marta: 

Da, to su rieči onog nevjernika. 

I tako bilo svaki božji danak, 

A svaka nova zora novog dana, 

Bi mome srcu vjesnik novih rana. 

I zdvojila bih bila u toj muci, 

Da nije dobra neka starica 
K6 koludricu amo me dovela. 

Pavao: 

Je T ovo sve? 

Marta (ustaje): 

Jest, oče, sve ti rekoh. 

K6 divlju zvier Venecija me goni, 

Pred oca moga strah mi doći ne da. 
Odrieši, oče, sad me toga grieha, 

Sam život moj je za me silna bieda. 

PaVaO (u sebi, na strani): 

Sudbonosna li časa eto za me, 

Da praštat stanem sad, kad počeh mrzit? 

Marta (približi se): 

Što stojiš, oče, reci zlatnu rieč . . . 

Pavao: 

Ja praštati ne mogu, grieh je velik, 

Što dušu ti, još tako mladu, srva. 

Marta: 

Ti ne ćeš, oče, zar ću onda ja 
Ko divlja zvier od svieta odbita 
Bez nade bludit, tražit mir badava? 

Pavao: 

Ti sama ne znaš, što si sgriešila, 

Ded sliedi me, pokazat ću ti ja, 

Kol’ strašno grieh se tvoj osvećuje; 

A pokajanje doć će tekar onda, 

Kad griehu doznaš posljedice sve. 

DRUGI PRIZOR. 

(Otvorena promjena. Pred trogirskom ložom, desno crkvene stube.) 

Kinkela. Škinela. 

Kinkela: 

Da si zdravo, prijače moj! 

škinela: 

Bog s tobom, Kinkelo! 

Kinkela: 

A što će ovo danas ta silna kumpanija na pjaci? 

Škinela: 

A sS,m Bog zna, zdrave su i prave glave, te znaju, 
ča delaju* 

Kinkela: 

Da će dat veliki sud banski, vele. 

Škinela: 

A zaradi kč stvari,, ako ti je znano? 

Kinkela: 

Zaradi ćeri banove, što je pošla priko mora, 

Škinela: 

Ha, per dio, znam je, priko mora z onin mladin. 
Da te je d&naske sudit na ogćmj . .. 

Kinkela: 

Ma je ne drže? 

Škinela: 

Ne, brate moj, ne, leh te je onako, kako govore, 
in efigjie šundrat. 

Kinkela: 

Bog š njom na vike. 

Škinela: 

Amen, digo. Ma viš, ki to gre tu k nam? 

Kinkela: 

Gospodin jedan iz banove službe. 

TREĆI PRIZOR. 

Predjašnji. Vuk. 

Vuk: 

Dobar dan, ljudi! Što je nova u tom vašem mjestu? 

Kinkela: 

E baš ništa, gospodine Vuče, nego vi sami, pa i 
sami znate. 

Vuk: 

Ne znam ništa, dolazim iz Zadra. Rekoše mi, da 
parcovi ostavljaju brod prije propasti. A Boga mi, ja 
se baš ne činim kao parcov, ali zadarski se dvor 
tako čini. 

Kinkela: 

Vele mi čas prija, da će Šibenčani dobit svoga 
biskupa. 

Škinela: 

Ter im je vrime, da ga dobudu, da ne bude vična 
boja i nepokoja na ’ve strani. 

Vuk: 

A ti si, pobro, iz gornjih strana? 

Škinela: 

Da vero, gospodine, z gornjih sam otoka od kneza 
Dujma i Ivana. 

Kinkela: 

A baš se i ne zna, gdje je bolje, jal tamo u vašoj 
vali, jal tu u donje strane. Došlo je vrime od velikih 
rata: kolje se i tuče sve, vara se i gazi, što je pravo. 

Škinela: 

A i u nas, dragi ti, nema ga, ki bi mogal spravit 
zdravu glavu pod mirni portun. Ovo ti se love po sen 
otoku Krku i moja gospoda i oni ’z priko mora, da 
ih Bog. 

Vuk: 

Tvoj je gospodar Dujam bio dugo vrieme van kuće? 


Škinela: 

A da, zašli iskat novega kralja, zač da ovi stari ni 
dobar i pratik. Ono ti bi vraže vrime, pomozi nan Bog ; 
stali na školj oni vrazi Venecijani, pak pali i udri, 
kade ga moreš. Blažena div'ica, teške muke nama, kad 
se ondi najde Janoršo, venecijanskoga glavara neput. 

Vuk: 

A jesu li mu sjeli za vrat, momče? 

Škinela: 

Ter jesu jušto po vražu. Uhitili ga pod gradom 
Krkom i spravili ga va naš Novigrad vinodolski. 

Vuk: 

A gdje je sada? 

Škinela: 

Za ne dobit nove neprilike od njega, dopeljali 
smo ga semo va Kaštel trogirski gospodinu banu; ter 
mu je zet. 

Vuk: 

Bene, momče, ali mi se čini, mili moj, da ga ban 
ne će zvati za stol. 

Škinela: 

Ha, bogme se i meni tako para. Da san ja ban, 
stavil bin ga kako nemo za malinicu, neka vrti kamiki. 

Kinkela: 

Veramente. Nu vele, da će gospa zadarska vladat 
sa svimi kraji od vas pa do kraja bosankieh. 

Vuk: 

Da je sam bies odnese! Vrag je u onoj ženi. Ne znate 
vi, momci moji, kaka je to žena. Čuj! Dovedem ja ono- 
madne po njezinoj zapoviedi mladu jednu liepu oblu že¬ 
nicu. A znate li, što učini ona vještica. A? Iščupa joj jezik. 

Škiiicla: 

0, jade kršćeni! 

Yuk: 

Onda se ja okrenem od nje, pa sad idem banu 
u službu. 

Kinkela: 

Pak da će ipak .vladu ona dobit? 

Škinela: 

Ter da će, ako se lude glave daju. aš smo mi 
tamo tvrdeji od vas. 

Vuk: 

A tvoj se knez nikako ne da? 

škinela: 

Došal je semo za učinit s banom čagoder, da se 
otepe od žene. 

Vuk: 

Ali oni prieko ne znaju, da ste ulovili Gianorsa? 

Škinela: 

Mi kredo, da baš ne, zač bi, da znadu, došli kako 
ćele na naš školj. 

Kinkela: 

Dobro, te mi uloviše zlu tiču. Nu pazi, druže, idu. 

ČETVRTI PRIZOR. 

Gradjani. Škinela. Kinkela. Vuk. Podesta. Opat-notar. 
Dva prisežnika. Pavao i Marta na crkvenom stubištu. Sve- 
eeniei. Stražari. 

I. Glrađjanin: 

Hej, ljudi, eto ide podesta Paskoje, desna ruka 
banova. 

II. Glrađjanin: 

Čujte, danas će prodavati Trogir. 

I. Glrađjanin: 

Znate li? Ban Pavao prodaje duždu Trogir, ako 
mu vrati kćer. Sramota! 

Svi: 

Sramota! Sramota! 

III. Glrađjanin: 

Ne, nije tako, čujte! Prodaje ga kralju Andrijašu, 
svojoj ljubeznici Tomasini za volju. Čuste li! 

Svi: 

' Ne damo ga. Neka ga dodje uzeti. 

II. Glrađjanin: 

Prodao kćer i grad vragu! Fina roba! 

Vuk (naglo): 

0, vi lude glave, trebalo bi vas posolit. A što vi 
znate, što će bit. Pa koji bi vrag i kupio grad s ta¬ 
kovom bagrom, kako ste vi? 

I. I II. Glrađjanin: 

Ho, gle mudraca, dolje s njim, da ga naučimo, 
kaki smo mi! 

Škinela: 

Na stran! Ki mi prvi pod prsti dojde, nek se po¬ 
moli Bogu za dušu, aš će do smrtne ure pametiti, kako 
je Škinela bana branil. Vi sakramenti! 

Svi (navale): 

Udri ih, udri! 

Vuk: 

Eto vam na! (Svali dvojicu,.) 

(Ulaze stražari, podesta, opat-notar, dva prisežnika, svećenici i 

narod.) 

Stražari: 

Na stran, — mir! 


Neki gradjani: 

Ne trebamo banove rieči! 


Mir! 


Stražari: 


Podesta: 

Gradjanima i slobodnim ljudima dragoga našega 
Trogira grada poručuje svijetli ban i gospodar ovo: 

Crradjani; 

Ne slušajte, ne dajte, da čita! 

Stražari: 

Mir, nek nitko ne govori! 

Opat-notar (čita): 

Mi Pavao od plemena Šubića bribirskih, ban Hr¬ 
vatske i Slavonije, knez čitave slovinske zemlje, gospodar 
Bosne i primorskih gradova, svima gospodinu našemu 
Kristu vjernima poručujemo ovo, i nek to svatko znade. 

Stražari (gradjanima) : 

Mir! 

Opat-notar (čita): 

Kako nas odasvuda briga i zavist mori i tare, 
kako naokolo naših i nama vjernih zemalja nema nama 
pravoga prijatelja i druga, kako nam naš vladar, vezan 


svetom prisegom svojih otaca, a i svojom, više na zlo 
nego na dobro vlada, budući ortak prvoga i zakletoga 
nam od vajkada neprijatelja Mlečanina, dajući, da nam 
kida grad po grad, komad po komad od naše starodrevne 
vlasti, koju stekosmo po božjoj pravednosti i milosti, to 
s pomoću svemožnoga i pravednoga Boga, i s vlašću, 
danom nam po dobroti i providnosti njegovoj, odluču¬ 
jemo ovo: 

Škinela (I. gradjaninu) : 

Viš, mudri, snemi tu svoju glavu, pa ju stavi 
brodu na provu, nek se od nje zli vitri plaše. 

Marta (tiho Pavlu): 

Gle, oče, gledaj onu crnu pratnju, 

Već strah me hvata, hajdmo, molim te. 

PavaO (tiho Marti): 

Zar savjest tvoja javljati se stala? 

Opat-notar (čita): 

Marta, do nedavna naša kći jedina i zakonita, na- 
pašću nečastivoga obuzeta, tudjemu mesu i prokletomu 
bludu za volju ostavi oca i mater rodjenu i braću i 
sav svoj rod i bude priležnicom Gianorsu od roda 
Tiepola, patriciju venecijanskomu, živući s njim kao 
žena bez očeva i božjega blagoslova, da mu radja ko¬ 
pilad. Vlašću našom očinskom mi se je za navijek 
odričemo, nek joj se zatre trag, nek se u krvi vlasti¬ 
toga poroda uguši. (Govori) Nek bude prokleta! 

Prisežnici i zbor svećenika: 

Nek bude prokleta! 

Marta (tiho Pavlu): 

To laž je, oče, velim, pusta laž 

Ta ja ti rekoh sve. 

PavaO (tiho Marti): 

Daj slušaj dalje. 

Opat-notar (čita): 

Sve naše osnove i spreme, kako ćemo dovesti 
vrijednoga i zakonskoga našega vladara iz Napulja, ona 
je odvratnom drskošću odala svomu ljubavniku i mle¬ 
tačkoj sinjoriji. Ona je jedina pred Bogom i pred lju¬ 
dima kriva, što se naše galije pred Barom potopiše; 
ona je kriva, što je zapovjednik Balbi, znajući, da je 
sva naša sila na moru, navalio na tvrdi naš grad 
Šibenik, pa je sve živo ili pod mač okrenuo, ili na 
robijaške galije odveo: njoj na dušu sva uzdisanja 
bijednika, njoj na dušu sva krv nejakih žena i ne¬ 
dužne djece. Nek je prokleta! 

Svi: 

Nek je prokleta! 

PavaO (sam): 

Nek je prokleta! 

Marta (tiho): 

Ne kuni, oče . . . jedini ti znaš . . . 

Pavao (tiho): 

Zar sad te tvojih grieha riešit smijem? 

Opat-notar: 

Pa ako je tkogod na kraju, ili na moru, u gradu, 
ili u gori nadje, nek se kamenom na nju baci, nek 
je zadavi u moru, nek je objesi o prvo stablo, da 
bude hrana jastrebu i divljoj zvjeradi; — bit će mu 
za dušu. 

Marta (na crkvenim stubama): 

To laž je, starče, sama prosta laž, 

Ti lažuć čitaš, čitajući lažeš! 

Ti sam si biesna otrovnica zmija, 

A svaka rieč, što s biesnog jezika 
Tvog sad je došla, jed je otrovni. 

Ti krvnik si, što srce pokorničko 
Na hiljadu si diela rasjekao, 

A1 svaki trun ti kaže: „to je laž“! 

Zar ima otac na tom svietu jošte, 

Što krv će svoju tako oklevetat? 

Ded recte sad, ded recte, krvnici, 

Da T laži vjerujete i vi? 

Da, prokleta sam nesrećom ja svojom, 

Ne djelom svojim. Eto, ja sam Marta, 

Pa bacite se kamenom sad na me, 

Hajd, davite me, vješajte me jadnu . . . 
Pred svetim hramom kunem vam se eto, 
Da mrska laž i objeda je sve to. 


Gradjani (navale na crkvu): 

Sudite joj ! ... Izdajnice, sramota!... U vatru 

s njom! 

Pavao 

(pograbi mač prvoga stražara, Marta pobjegne u crkvu): 
Ja velim: na stran! Tko mi prvi dodje 
Pod moje šake, pamtit će ih dugo; 

Na svetom mjestu zar da krv se lije? 

To utočište svakom griešniku 
I ovu brani jadnu griešnicu! 


Podesta: 


A s kojim pravom, fratre, ti je braniš? 


Pavao: 

Moj obraz dat će tebi odgovor. 


Podesta: 

Ban Pavao! 

Opat-notar: 

Gle, ban! 0, strašne kazni 
Za oca samog — slušat osudu. 

Parao: 

Sad čujte, što ću reć, i pamtite: 

Vi osudu ste bansku čuli svi. 

Da, teške duše ja sam sudio, 

A1 preča pravda bi od ljubavi, 

Jer najprije sam ban, a onda otac, 

Od moje kćeri preči moj je dom. 

Ja čekah dugo, al sad eto časa, 

Da i ja rečem samo jednu rieč: 

Svi znate, što nas mori, što nas boli, 

U našoj kući nam je nesreća, 

Što svakim danom sve nas dublje baca 
I prieti rodu našem propašću; 

Tu ranu treba sažgat, izrezati, 

A na taj poso sad vas zovem ja, 

Na Zadar ću vas vodit. Čvrsta volja 
I snažna pest je ciela pobjeda. 

Svi: 

Na Zadar, na Zadar! 

PETI PRIZOR. 

Samostanska dvorana u Trogiru. 

Marta sama. 

Marta: 

Sred proljetnoga prekrasnoga jutra, 
Gdje rosa drhće povrh svježa lista, 


A lagan dašak mlade njiše svrži, 

Gdje pod nebo se vedro gubi piev 
Iz tisuć grla, gdje se svaki cvietak 
Šarenim tresuć laticam’ veseli, 

Gdje maglicom se svježom zuj od pčela 
I kukavičji glasi miešaju, 

Gdje mlada moja duša nevina 
0 ljubavi je prvoj sanjala, — 

Tu mrka noć me nadje nenadano. 

Na vrućem vjetru pada kap do kapi 
Od prolivene krvi nedužne 
Na ranjeno mi srce poput žuči, 

Gdje biednom dušom glas zle savjesti 
S djavolskom vikom miešati se stao, 
Gdje jadna moja pamet srvana 
0 izgubljenoj ljubavi sad snatri, 

Tu pod nebo se tmasto gubi krič 
Iz tisuć grla: ,,nek je prokleta!" 

Oh, majko božja, zaštitnice sveta, 

Ti, što čudesa svakog dana kažeš, 
Oprosti meni, stvori čudo jedno 
I daj, da sve to bude samo san. 

ŠESTI PRIZOR. 

Marta i Pavao (u plemićkoj nošnji). 

Pavao: 

Već rieči tvoje okrutna su java, 

A san su samo isprazne ti želje. 

Marta: 

Ah, oče, bane, smiluj mi ‘se jadnoj, 
Oprosti mi, ta ja ti priznah sve. 

Pavao: 

Ja praštat znam, al znam i suditi. 

Ded gledaj, ja, što vičan smrt sam gledat, 
U očima sad svojim suze ćutim; 

I ovo tvrdo gvoždje gledaj, kćerko, 

Što Tatarinu znalo je prkosit, 

Sad tužno jadno moje srce skriva; 

A ovaj mač, što do sad bi moj jezik, 

Sad jeziku ustupit mora pravo: 

Ti znaš, da nigda ne bih rječit ja, 

Jer rieči lete, djelo ostaje. 

Ja, što vladare skidah svojom voljom, 

Ja sada strven praznih stojim ruku. 

To zgriešila si meni, kćerce moja, —• 

A ja ti praštam. 

Marta: 

Hvala, oče moj. 

Pavao: 

Ko biesan medvjed stari Svačić planu, 
Kad začu tvoju grdnu nevjeru, 

Na bribirske je moje podanike 
Navalio i tri mi sela sažgo, 

Objedjujuć me, da sam krivac ja, 

Što s Mlečićem si onim pobjegla. — 

I to ti praštam, to bi moja šteta. 

Al poslije toga dodje nevolja: 

Od naših svih brodova samo tri, 

Pod Barom što bijahu, dodje kući, 

Sve preostalo nadje moru dno. 

I sve, što papa darovao nama, 

Vojnici, zlato i sam Ivan Svačić 

II strašnoj vatri nevina bi žrtva, 

II plijen mrske one sinjorije. 


I brat moj Gjuro tek se ranjen spase, 

A stari Svačić život plati vidom. 

Po šibenskih je propalo zidova, 

A s gradjanima što se zbilo, znaš. 

Pak jednog dana — slušaj, Marto, slušaj, 
Ban Pavao je čelo prignuo, 

Pred Tomasinom, majkom kraljevom, 

I obećao vjernost Andriji. 

A svaka rieč i svaka poruga 
Od kneginje i njenog Henrika 
Nož bješe strašan tužnom srcu mom. 

Pak sedam tjedna iza te sramote 
Sramotu tu pod svojim pečatom 
„Svom vjernom slugi“ silnom banu Pavlu 
Potvrdio je raskralj Andrija ... 

U domu mome morila me tuga, 

Iz Rima svagda dolazile prietnje, 

I Napulj obuze već silni strah; 

A stotina je mojijeh drugova 
Za pravog krivca mene držala. 

U podlom Zadru i u Veneciji 
Tu banu su se Pavlu smijali. — 

To ne bi otac, — bijaše to ban, 

To ne bi Bribir, — to bi Hrvatska. 

Pak sve, što smislih za tih deset ljeta, 
Rad smieha tog se mrtvo rodilo. 

Za ljudski život što je mač i striela, 
Podrugljiv to je smieh za ljudska djela. 

Marta: 

Daj, reci, oče, što ću sad da radim? 

Sve to se čini meni kao san, 

Zaboravit se sve to ne može, 

Smrt bit će za me odmor spokojan. 

Šeno..: li.tn Pavao. 

Pavao: 

Zaboravit, ii’ snivat, mriet je jedno. 
Zar pamet jedna, k6 sto ova moja, 
Zaboravit bi mogla sve te stvari? 

Ne, san to ne bi, to bijaše java, 

I ne bi smrt, ja živo još se sjećam 
Sveg smiešnog rugla, kralja Andrije. 

0 smrti ovdje nema spomena 
Do tvoje smrti, tvoje, kćeri moja: 

Ti za nas sve si bila .umrla. 

A ja te nadjob pokornicu ovdje, 

A kazna tvoja bješe velika, 

A1 još te čeka mnogi teški čas. 

U samostan ćeš svete Stošije, 

Ti dvornica ćeš postat Tomasini, 

I ne ćeš poznat ni brata, ni oca, 

Ni muža svoga, niti dragoga, 

Tek pjevač Baldo tvoj će biti drug; 
Ti slušat ćeš ga, kako mene slušaš, 
Jer njeg’va rieč je moja zapovied. 

Još mnogo ćeš pretrpjet teških jada, 
Zbog tebe još će mnogo krvi teći, 

A1 ipak jednom tvoj će svanut dan, 
Kad hrvatski će Zadrom vladat ban. 

SEDMI PRIZOR. 

Predjašnji. Mladin i Gianorso. Kueum. 

Mladin: 

Tu novog Sužnja tebi, oče, vodim, 

A Staroga poznanca tebi, sestro. 

Marta: 

Gianorso tu? 


Mladin: 

Da, Marto, on je tu, 
Knez Dujam ga je darovao nama, 
Da zavodniku tvomu sudimo. 

Marta: 

Ne zavodniku, Mladine, već.mužu. 

Ban Pavao: 

Ti varaš se, kad misliš, da si žena 
Tog varalice zakonska. 

Marta: 

Što, oče . . 

Mladin: 

I sveti onaj čin bi prevara, 

Ti bila si mu samo Ijubavca! 

Marta: 

Gianorso, reci, je 1’ to istina? 
Neopreznost bi povod mome griehu, 
A1 žena sam poštena ostala. 

Je T, da je tako, reci, molim te, 
Pokaži im, da krivo biede me. 

Gianorso: 

A što ću reći? Istina je sve, 

Što rekoše, a ti si prevarena 
Od naših lako dala se zavčsti: 
Komedija je bila ženidba, 

Da doznam tajne bana, tvoga oca. 

Marta: 

Ni mrve dakle samilosti nema 
U kamenom ti srcu 

Zar ne vidiš, da na me pada krivnja 
Rad svakog zla, što tu se dogodi; 

A sad još mirno gaziš i poštenje 
Unesrećene jedne biedne žene. 

Mladin: 

A1 tu će ljagu oprati Gianorso, 

Kad uzme te za zakonitu ženu: 

Moj, mač će. biti svjedok vašoj svadbi. 

Marta: 

Ja njeg’vom ženom ne ću nigda biti, 

A višnji Bog, koj dušu moju vidi, 

Oprostit će mi rado prvi grieh, 

A1 nigda ne ću prisizati krivo: 

Jer da mu rečem opet: „da ga ljubim 1 ', 
To laž bi bila trostruka i podla. 

Pa kako silna bješe moja ljubav, 

Baš tako silno sada ja ga mrzim, 

A izmed đvie sramote biram manju. 

Zar misliš, brate, da će moja krivnja 
I grieh moj postat isto manji time, 

Da Tiepolo mi dade svoje ime? 

GianOrSO (pomgljivo): 

Venecija će plakat žalostna, 

Što čista Marta ne će Tiepola. 

Ban Pavao: 

Ušuti, momče, doć će i tvoj čas, 
Porugljivih kad ne ćeš imat rieči, 

Da riešiš sebe silne optužbe. 

(Marti.) Hajd, kćeri moja, ostavi nas sada, 
Jer vrieme teče, a nam radit valja. 

Marta (Pavlu): 

Ja idem, oče. S Bogom. ( Gianorsu ) Svako zlo,. 
Što nedužna sam ja počinila, 

Otkupiti će tvoje krvi kap. 

(Marta odlazi na jednu stranu, a Gianorso i Kučum na drugu.) 

OSMI PRIZOR. 

Ban Pavao. Mladin. Babonie. Dujam i Leonardo Fran- 
kopan. Kurjak Gusle. Biskup zagrebski; Fra Gujlermo. Fra 
Jukundo. Plemići. 

Ban Pavao: 

Zdravo došli, gospodo moja i drugovi moji! Za 
teškim danima zaredali su još i teži. Kršteni nam Ta¬ 
tarin gazi polja i pali gradove na kraju, plieni robu i sa- 
žiže galije na moru. Vrijeme je došlo, da se odupremo. 
Još malo, i moj će brat Gjuro osvanuti na našoj obali, 
vodeći mladoga kralja Karla Roberta u njegovu novu kra¬ 
ljevinu. Zavjerismo se, da ćemo novome kralju predati 
čitavu kraljevinu u ruke, zavjerismo se tako, a treba da 
izvedemo obećanje. Obrekoste mi pomoći, koliko bude 
moguće, i do vas stoji, da sakupimo kraljevinu Hrvatsku 
pod jednim žezlom. Gospoda ugarska biraju sebi češkoga 
kraljevića Većeslava, nemare za naše prilike. Ne nadajte 
se dakle pomoći ni otkuda. Svako zlo, koje nas stigne, 
stići će nas našom krivnjom, a svako dobro, kojim nas 
gospodin Svevišnji Tvorac obdari, zaslužit ćemo sami. 
Gradovi su dalmatinski, izuzevši' sam Zadar, u mojim 
rukama, podanici moji u Bribiru i Omišu stoje spremni 
pod oružjem; Neretljani zaploviše već na svojim brodi¬ 
cama prema sjeveru, a ča.s prije obrekoše i Trogirani, da 
će sa mnom. 

Babonić: 

Ja skupih sve, što je u mene ljudi. Pod Olcićem 
stoji šest stotina konjanika posavskih, a pod Steniš- 

njakom skupih do tisuć kmetova pješaka iz Donjih kra¬ 
jeva. Ako ustreba, oni su za četir dana na moru. 

Fra Grujlermo: 

U Vrani ima četrdeset naših vitezova sa trista 
podanika. Prečasni gospodin Prudencij od Barula, po¬ 
uzdanik i poslanik tvoga brata, svietli bane, javlja, da 
će s tvojim bratom doći još pedeset vitezova iz Pulje. 
Naši su karinski kmetovi svi na nogama. Ako ti je, 
bane, ponajprije stalo do Zadra, sakupit ćemo ih iznad 
Biograda, da budu spremni. 

Ban Pavao: 

Dobro je. Tvoji su najbliže; moji Bribirani i Mladin 
s Trogiranima opkolit će čim prije Zadar sa kopna, pa 
će ga držati, koliko bude moguće dugo. Neretljani i 
Omišani zatvorit će grad s mora, dok i drugi ne dodju. 

Kurjak: 

Moji Podgorci stoje na moru . . . 

Ban Pavao: 

Ondje neka i ostanu rad mletačkih galija. 

Kurjak: 

Velebićani se sakriše u južnim klancima, pa će 
krenuti, čim spaze vatre na Zrmanji. 

Ban Pavao: 

Oni nek zapreme velebitske klance, jer Andrija 
mora svakako onim putem na jug. 

Dujam: 

Senjani i Primorci stoje već na Rabu, da prijedju 
ili u Zadar, ili na Krk, ako bi Venecija navalila. 

Leonardo: 

Moji su svi na galijama, a otok brane podanici 
moga brata Anža. 

Ban Pavao: 

To je posve dobro, jer znam, da će Tron i Balbi 
navaliti najprije na Krk. No čuj, fra Jukundo, što vele 
oni u Zadru, znadu li oni za sve to? 

Fra Jukundo: 

Revera, plemeniti gospodine bane, nešto znadu, 
a nešto i slute, što se tu dogadja, samo ne znaju, 
što će to sve u Zadru biti. Kralj vodi svoju vojsku 
iz Ugarske, a Henrik Giissingen skuplja ljude na šta¬ 
jerskoj medji, pa ih vodi prema Zagrebu. 

Biskup: 

U Zagrebu su sakupljeni naši ljudi, samo ne 
znam, kako će se držati gospodar Medvedgradski. 

Babonić: 

Za čudo dobro. Ona je hulja opet prešla na našu 
stranu. 

Ban Pavao: 

Bogomili ne mogu iz Bosne, jer ih drži tamo moj 
rodjak herceg Hrvatin. 

Ivan Svačić: 

Moji će Zagorci pod Klis, da ih zadrže, a Kninjane 
poslat ću Kurjaku na Velebit, kad ne mogu sam da ih 
vodim. 

Fra Jukundo: 

Ima još nešto vrlo važno, ekscelentisime domine. 
Herceg Albertin vodi ljude od Požege u pomoć kralju 
Andriji. Vojvotkinja se ljuto zabrinula. Ima tri dana, 
što je s porukom poslala u Veneciju Marija . . . 

Ban Parao i Mladin: 

Marija? 

Fra Juknndo: 

Da, Baldo mi preda ovo pismo za te, gospodine 
bane ; ima unutra sve. 

Ban Pavao (čita): 

Dobro. Ovo je bolje, nego trista vojnika i galija. 
Čujte: „Marijo, moj prijatelj, poslan je u Veneciju 
s pismom, kojim vojvotkinja moli dužda za pomoć. 
Javlja im, da je knez Dujam ulovio Gianorsa i da knez 
Juraj putuje iz Napulja s mladim kraljem u Spljet. 
Preporuča đuždu, da ulovi mladoga kralja, pa da će 
onda mirovati i Napulj i papa. 11 

Fra Gujlermo: 

Gle, kako li je to vojvotkinja dobro splela! 

Ban Parao: 

Čujte dalje. (Čita): „Ja sam Mariju to pismo oduzeo, 
pa sam i bez tvoje dozvole, svietli bane, napisao duždu 
ovo pismo. 11 

Babonić: 

Da čujemo. 

Ban Parao: 

„Karlo je Roberto bolestan, pa ne će doći prije 
proljeća u Spljet. U Zadru ima osim gradjana prilično 
vojnika. Nešto vojnika, što mu je preostalo, doveo je 
Gianorso sa Krka u Zadar. Najpreče je, da mletačke 
galije čuvaju obalu markgrofa goričkoga, tasta kralja 
Andrije; jer se onamo spremaju knezovi krčki, senjski 
i Babonići. 11 

Biskup: 

Optime! Ovaj je mali fina glava. 


Fra Gujlermo: 

I velika pokora za vojvotkinju. 

Ban Parao: 

No, admodum reverende amice, kako je s vojvot¬ 
kinjom? 

Fra Juknndo: 

Oslobodi Bože, plemeniti gospodine bane, doga- 
djaju se ondje čudne stvari. Od ovo se nekoliko mjeseci 
toliko promienila! Moli te moli. Mora da ima velikih 
grijeha na svojoj crnoj duši. Gospodin je Henrik uvijek 
uza nju. Vele, da u noći viče, da joj se prikaze javljaju. 
Bit će, libera me domine, da je ušao nečastivi u nju. 

Dujam: 

A neka se tvoja velečasnost ne boji, istjerat ćemo mi 
toga nečastivoga iz nje. A što ćemo s Gianorsom, bane? 

Ban Parao: 

Odlučite. Tvoj je sužanj, a ne moj. (Mladinu): Dove¬ 
dite toga gospodina. Ja sam završio svoje poslove s njim. 

Mladin: 

Ali nijesam ja. Zakleo sam se spasom duše svoje, 
da ću siroticu osvetiti, pa amen. 

• DEVETI PRIZOR. 

Predjašnji i Gianorso. 

Dujam: 

Gospodine Gianorso Tiepolo, sreća mi je poslužila, 
pa si sada moj sužanj . . . 

Gianorso: 

To je bila sreća, koja glupanima služi. 

Dujam: 

E, nemoj se dakle čuditi, ako ti se ne pričini pa¬ 
metno ono, što ćemo od tebe učiniti. Predajem te banu 
Pavlu, pa si od ovoga časa njegov sužanj. 

Grianorso: 

A što buncaš! Jesam li ja kaka roba, što se pre¬ 
daje iz jedne ruke u drugu? 

Fra Grujlenno: 

I te kako fina roba! 

Dujam: 

Ja tužim, braćo, Gianorsa Tiepola, da je kao prosti 
lupež i razbojnik navalio na Krk, da mi je opustošio 
polja, poubijao podanike i oplijenio dva grada. 

Grianorso: 

Moji su djedovi od starine posjedovali otok, a otmi¬ 
čari ste vi. Moje je pravo bilo doći na otok i uzeti ga 
silom. 

Juraj Svadić: 

Čujte, braćo, — ja ga tužim, što mi je uzeo očinji 
vid, — što mi je ubio jedinca sina. Sudite mu. 

Ban Pavao: 

Ja ga tužim, što mi je oteo kćer, pa je obeščastio, 
obmanuvši je, da mu je žena. 

Babonić: 

Sudite mu! 

Grianorso: 

Pozivam se na božji sud. Dajte mi konja i koplje, 
pa birajte jednoga izmed sebe 

Mladin: 

Nije za te drvo, od koga se pravi viteško koplje, 
već ono drvo, na koje vješaju razbojnike, otmičare, ubo¬ 
jice i preljubnike. 

Grianorso: 

Djeca neka šute, gdje ljudi govore. Do vašega mi 
suda nije stalo, ali treba da znate, da će i opet na vas 
crni dani šibenski, ako mi samo i vlas taknete. Što 
mi spočitujete, učinjeno je u poštenom ratu. Jesam li 
ja kriv, što je mladi napržica Ivan Svačić ostavio svoga 
kralja Andriju i pošao u Napulj? Jesam li ja kriv, što 
je matori starac Juraj pošao na more, da u vatri iz¬ 
gubi oči, namjesto da pokorno i mirno sjedi u zapećku 
u svojoj kući. Na me ne pada ni mrva krivnje, koju 
mi spočituje mudri knez Dujam: oteše nam naše vlast- 
ništvo, a ja sam ga branio, jer mi je kraljevskim sudom 
dosudjeno. Što me banova kći Marta' ne će za muža, 
opet nijesam ja kriv, — ja je ne mogu po drugi put da 
prevarim. 

Mladin: 

Šuti, huljo! . . . 

Payao: 

Mladine! 

Grianorso: 

Ali vam kažem: zalog prijateljstva sa slavnom 
republikom moja je sloboda. Dok vi mene ovdje držite 
u tom vašem gnijezdu, dotle za vas nema prijatelja u 
Veneciji. 

Fra Grujlerino: 

Ne treba nam prijatelja. 

Ban Pavao: 

Kučume, izvedi ga. 

Mladin: 

U Veneciji ne trebamo prijatelja i ne ćemo ih tako 
skoro imati (skida luk i strijelu), jer će Gianorso vrlo dugo 
ovdje ostati (odapne i pogodi Gianorsa u ledja). 

Gianorso: 

Vi . . . Santa mađona! ( Padne na zemlju.) 


Mladine! 

Gianorso: 

Umirem! (Izdahne.) 

Mladin: 

Zarekoh se na spas duše svoje.— i ja sam je 
osvetio. 

Ban Pavao: 

Mladine ... 

Juraj Svačič: 

Što je sve to? 

Mladin: 

Ne govori, oče! Okajat ću teški ovaj grijeh. Dižem 
mač i polazim u boj za svetu zemlju, za domovinu 
moju Hrvatsku. Na Zadar! 


Na Zadar! 




PETI ČIN. 

PRVI PRIZOR. 

(Sumrak. Tomasimna dvorana. Straga široki otvoreni pogled na 
Velebit i na more.) 

Baldo. Vuk. 

Vuk: 

I tako ti se, moj Baldo, đogađjaju čudnovate stvari 
u Trogiru. Ja ti mogu reći, i to iskreno, posve na pri¬ 
jateljsku, da sam s tobom posve zadovoljan; a i ban 
Pavao je zadovoljan. 

Baldo: 

Vjeruj mi, Vuče, to mi je vrlo drago. 

Vuk: 

Pita se samo, što će Mario iz Venecije donijeti. 
To mi reče ban Pavao, da te pitam, kad dodjem amo. 

Baldo: 

Ništa ne će donijeti. . . 

Vuk: 

Kako ništa? 

Baldo: 

Jer Mario u obće i nije u Veneciji. 






Yuk: 

A Agata od zlata? Reci, Baldo, što je s njom? 

Baldo: 

Tiho, ona živi, posve je zadovoljna, samo mora 
vječno da šuti. 

Vuk: 

Jadnice moja! To je velika neprilika za siromašni 
ženski stvor. Medjutim, kažem ti, Baldo, ti i sam ne 
možeš zamisliti, kako je srce u meni poskočilo, kad mi 
ban reče: „Ti ćeš, Vuče, u Zadar.“ Prateći onu duvnu, 
banovu kćer, amo u samostan, čitavim mi se putem 
vrtjela po glavi slika moje zlatne Agate! — Čuješ, 
Baldo 1 

Baldo: 

Čujem, Vuče. 

Vuk: 

Ne bi li ti Agati govorio riječ dvije za me? Znaš, 
staro vino i stara krv, to su ti dvije plemenite stvari, 
a u mene je stare gospodske krvi, pa je malo žestoka. 
Govori ti Agati, da je onako nekako volim. Reci joj, da 
sam veseo čovjek, dobričina i vesela srca; ali reci, da 
je to veselo srce od prirode, a ne možda od ljuta vina. 

Baldo: 

Reći ću, Vuče, da si tužna srca, jer si zaljubljen 
do vrh glave. 

DRUGI PRIZOR. 

Predjašnji. Don Perpetuo. 

Don Perpetuo: 

Ja vam kažem, da je velika nesreća za ljude, 
kad se podavaju svom silom prvim, pače nesvjesnim 
porivima i nasrtajima svoje duševne nutrine, pa učine 
pelo, za koje će požaliti za malo vrijeme. 


Vuk: 

A što ti to motaš i pleteš, travko moja osušena? 

Don Perpetuo: 

Ja ne motam, nego promatram opreznim okom 
nesreće ovoga svijeta, a to promatranje je posljedica 
onoga, što sam čas prije vidio. Ima već gotovo ne¬ 
djelja dana, što je uz vojvotkinju duvna, sestra Klara... 

Baldo: 

Oho! 

Don Perpetuo: 

Ja sam tvrdo uvjeren, da je sestra Klara jedna 
od najubavijih žena toga svijeta, kojoj je nesreća do¬ 
sudila, da za na vijeke svoju ljepotu sakriva za crnim 
onim plaštem, i kojoj služi zavidna sreća samo to¬ 
liko, koliko će joj biti posvećena jedna od mojih naj¬ 
ljepših pjesama. 

Vuk: 

0, ti nevoljo jedna! A da mi to njoj kažemo, kako 
smo dobri kršćani od glave do pete, što misliš, jazavče, 

I ne bi li te gospodja vojvotkinja maknula? U ostalom, 
tvoje se obožavane mijenjaju svaki dan, kao sveci u 
koledaru. 

Don Perpetuo: 

Ja velim na taj prigovor: ti si uvijek bio za- 
vidnik, a vuk dlaku mijenja, ali ćudi nikada. 

Vuk: 

0, ti ugojena nesrećo ljudskoga roda! Ti ćeš 
o Vuku prosipati take riječi. Vuk sam dlaku mijenja, 
jer je -vuk, a magaretu je palicom izmjenjuju.; vuk 
dlaku' mijenja, ali zube nikada, zato pazi, da se ne 
namjeriš na vučje zube. : U ostalom: „apage satanas 11 , 

nek te nosi smrdljiva voda, ti griješni trabakule, što 
po moru ludosti nadimaš svoja jedra na vjetru uobra- 
ženja, ploveći put neznane zemlje, gdje se psi hrane 
nevaljanim pjesmama, pa ne crkavaju. Apage satanas, 
velim, ti . . . 

Bon Perpetuo: 

Ja idem . . . 

Yuk: 

... i to dvostrukom brzinom, jer će te inače, 
desnice mi moje, morati odnijeti odavle. 

(Don Perpetuo ode.) 

TREĆI PRIZOR. 

Baldo. Vuk. 

Baldo: 

Bene đixisti, amice Vuče, samo šteta, što se ne 
zoveš lav; kaka krasota, onako oštro zaljubljeni lav! 

Yuk: 

Ne luduj, Baldo, već mi reci, hoće li biti konac 
i kraj svim tim spletkama i komedijama, što mi tu 
zbijamo? 

Baltlo: 

Hoće, Vuče, i prije nego što misliš. (Tiho) Možda 
još večeras! 

Vuk: 

A Agata? 

Baldo: 

Ali ne brini se, bit će tvoja sva i cijela. 

Vuk: 

Ima ti, Baldo, čudnih stvari na svijetu. Svjetovali 
su me moji stariji, neka biram ženu, neka se skupim 
pod svoj krov, — al da, hoćeš Vuka da upregneš! 

ČETVRTI PRIZOR. 

Predjašnji. Henrik sluša na vratima nevidjen. 

Vuk: 

A sada skoči neka luda ljubav u staro matoro 
srce, pa mota i plete, plazi po .svem tijelu, kao mačak 
po starom rasklimanom krovu ; pao bih na koljena pred 
njom, molio, zaklinjao, sjećao se svoje griješne mladosti, 
plakao bih, Baldo, plakao kao malo dijete — i sve od 
same žarke ljubavi. 

Henrik: 

A što ti to prtljaš, Vuče, što se sve to tebe tiče? 

Vuk: 

Dobar večer, gospodine Henriče. Što se to mene 
tiče, pitaš? Ha, tiče se i mene, a i drugih. 

Henrik: 

Čuj, ja toga ne ću da slušam. 

Vuk: 

Ali, gospodine Henriče, tvoje je gospodstvo nešto 
zle volje . . . 

Henrik: 

Rekoh, ne ću da slušam; jezik za zube! 

Vuk: 

Jezik je moj uvijek za zubima, djeca ga meću 
pred zube, a ako ti se ne da slušati, a ti, gospodine, 
stavi palce u svoje gospodske uši, zapjevaj pjesmicu i 
Podji onim dugim hodnikom, pa se prošeći na čistom 
zraku. Vjeruj mi, tvoje gospodstvo ne će čuti ni rieči. 

Henrik: 

Još jednu riječ i kunem ti se, sjećat ćeš se do 
vijeka današnjega dana. Ti se, bezobrazniče, usudjuješ 

Šenoa: Ban Pavao. 9 


tako. govoriti o gospi, koja te hrani, koja ti dopušta, 
da kao najgora ljenčina na njenom dvoru planduješ, 
da Bogu dane kradeš ne radeći ništa. Pa onda, kuka¬ 
vice jedna, o meni ti tako govoriš, a ne znaš jadan, da 
ću ti možda već sjutra biti gospodarom; ti, koji nemaš 
ni dugmeta svoga, da njime zakopčaš zobunac, što su 
ti drugi darovali, ili koji si gdjegod neopazice pobrao. 

Yuk: 

Ho, plemeniti gospodine Henriče, meni se čini, da 
je premilostivi gospodin Bog dao tvojim gospodskim 
ustima više riječi, nego tvojoj prnjavoj glavi pameti. 

Henrik: 

Ušuti, jer ću . . . 

Vuk: 

Trista mu gromova, sad ja velim: jezik za zube! 
A tako mi ovoga moga ražnja, ti ćeš, velemožni go¬ 
spodine, moći oćutiti svu njegovu moć, ako ne zamukneš 
kao riba. — Veliš, da sam ja danguba, koju vojvotkinja 
hrani; ja sam u službi njezinoj i za posao primam 
plaću. Veliš, da ja ovdje Bogu dane kradem, a što radiš 
ti tu? I ti kradeš Bogu dane, samo što oni padaju 
vragu na rovaš. Nas smo dvojica bili jednaki za mladih 
naših dana, a danas ti ono imaš, što sam ja izgubio, 
a ja imam ono, što si ti izgubio. Božja je providnost 
htjela, pa mi je danas premala kesa, a prevelik želudac, 
presitan groš, a preširoko grlo. Sve je moje imanje 
otišlo netragom, ali je Vuk do dana današnjega za¬ 
držao vedro čelo, pošten obraz, čestitu dušu i dobro 
srce. Toga svega u tebe nema ni toliko! 

Bal do: 

Ali čuješ, Vuče . . . 


Vuk: 

Ne klopoći, mali. Nek sam Bog zna, po kojem si 
ti vražjem pravu stekao svoja imanja u Ugarskoj. Deset 
si puta bio uz kralja Andriju, a onda opet deset puta uz 
Napulj ca. (Henrik se sprema na odlazak.) Ne miči S6, ostaj 
ovdje. Odakle, molim te, tebi pravo, da nam prigovaraš ? 
Što si se upleo u naš razgovor, to odaje tvoju zlu savjest, 
ludo stara. 

Baldo: 

Dozvoli, gospodine, da pozovem . . . 

Vuk: 

Šuti i ostaj ovdje. (Henriku) Rekoh ti, luda si. Go¬ 
vorio sam o jednoj ženi, koja je meni mila, a ja ću je 
uzeti, ako mi Bog pomogne. Ti si držao, da ja o tebi, 
o gospi vojvotkinji govorim. Gle, gle! Na taj bi ti način 
sjutra bio moj gospodar, kraljev tast, kraljičin muž, a 
ako kralj umre onako nenadano bez djece — eto nje¬ 
govo veličanstvo Henrik, po milosti kraljičinoj kralj 
jaraca i magaraca, koji se dadoše prevariti od njega. 
Sramota na te, lupačo! Nosi se. 

Henrik: 

Platit ćeš mi, lopove! 

Vuk: 

Zlata nemam, plaćam gvoždjem. (Henrik ode.) 

PETI PRIZOR. 

Baldo, Vuk. 

Vuk: 

A što ti, žabo, sad najednom uz onoga . . . 

Baldo: 

Lud si, Vuče, lud, ne vidiš li, da moram? Ali ti 
jezik vrijedi, a Henrik će zapamtiti tu historiju. Za to 

pazi, Vuče, da izneseš čitavu kožu, jer, Boga mi, u Zadru 
ima dvjesta Henrikovih ljudi. Pazi dobro, što ću ti reći. 
Ovaj ključ otvara uzana vrata, kojima završuju male 
stube na desno u hodniku. 


Znam. 

Baldo: 

Sidji u prizemlje, izadji na ulicu, pa se drži uvijek 
desno, da te ne nadju vojnici. Iza crkve svetoga Donata 
ima uzana, visoka kuća. Udri na vrata, pa pitaj: „Je li 
ovdje Petronio Madić, pokojnoga Pavla?“ Reci svakako: 
„pokojnoga Pavla“. 

Vuk: 


Dobro. 


Mario! 


SESTI PRIZOR. 
Baldo, Vuk, Mario. 
Baldo: 


Mario: 

Zdravo! Eto me iz Venecije, ako vjerujete! Zdravo, 


Vuče! 


Vuk: 

Zdravo, Mario! Kud si se opet klatario? 

Mario: 

Pripovijedat ću ti, Vuče. 

Baldo: 

Ne ćeš, brate, ništa pripovijedati, ako ti je Vukova 


koža mila. 


Vuk: 

A zašto, da ne pripovijeda? 

Baldo: 

Stani i ne klopoći. 

Vuk: 

Eto stojim. 

Baldo: 

Pitaj dakle za „Petronija Madića, pokojnoga Pavla“. 
Pustit će te u kuću, a tamo ćeš naći (tiše) sakupljene 
vranske templare. Reci glavaru, da si poslan od mene, 
pa mu pokaži ključ. Bdij i ne pij; ako zaspeš, moglo 
bi te života stojati, jer će noć biti buma. 

Vuk: 

Jok, Baldo, to ne može biti. Bdij i ne pij, to ne 
može da bude, to ne ide, nikako ne ide. Ja sam ti 
svojom poštenom riječju vezan, da pijem, dok bdij em, 
jer da bđijem, a da ne pijem, ja bih zaspao, a to opet 
ne smije biti po tvom nalogu. Time ti od mene na¬ 
prosto tražiš, da skočim u vodu, pa da ostanem suh. 
Ti si i sam rekao, da spavati ne smijem, jer bih sjutra 
u jutro, kad se probudim, mogao na svoje najveće čudo 
vidjeti, da sam već negdje oko ponoći umro. 

Baldo: 

Boga mi, Vuče, ako učiniš kaku glupost, ne ćeš 
više vidjeti Agate. — Kad bude vrijeme, povedi tem¬ 
plare ravno amo. Sad hajde, jer će ti Henrik kožu 
oderati. 

Vuk: 

S Bogom, momčad, nek vas prati moj blagoslov. 
Tri četvrtine moje srčanosti ostavljam vama, i jedna 
mi je četvrtina previše. Baldo, ne zaboravi moga ra¬ 
njenoga srca! (Vuk ode.) 

SEDMI PRIZOR. 

Baldo, Mario. 

Balilo: 

Je 1’ sve u redu, brate? 

Mario: 

Sve u redu. 

Balilo: 

A gdje ste bili? 

Mario: 

Lutali smo morem 
Tri puna dana ispod otoka, 

A ribari su naši pune mreže 
Prenatrpane ribom donieli. 

Je 1’ spremno pismo, što od sinjorije 
Ja predat imam svietloj vojvotkinji? 

Balilo: 

Već jutros od Jukunđa ja ga dobih, 
A1 kako vidim, ne će više trebat, 

Jer slušaj, brate, još će ove noći 
Polovica se dignut grada Zadra; 

I banovi su brodovi na moru, 

A vranski vitezovi već su ovdje. 

U gradu nema nego dvjesta ljudi, 

Što Giissingen je amo doveo, 

I nešto malo gradskih žitelja, 

Što pristaju uz mater kraljevu. 
Gospoda sva već vojske podigoše, 

A kralj Roberto bit će noćas ovdje. 
Kad bude hora, gledaj, Mario, 
Velebitski će vrhovi svi planut, 

A zadarska će zvona zvonit sva. 


Mario: 

A onda, Baldo, što će od nas biti? 

Balilo (na balkonu): 

Ne više Baldo, niti Mario, 

Već Vladislav i Stjepan Kotroman. 

Mario: 

I ne pjevači, nego banovi, 

Što ponosnom će Bosnom vladati. (Stanka.) 
Oh, znaš li, brate, da mi duša drhće 
Od čudne čežnje za tim milim domom. 

Ko u snu znam još sjetit se trenutka, 

Kad pored mrtve majke stojasmo, 

A suzna oka tad nas primi ban 
Ko sinove i kako onda reče: 

„Na mom će dvoru biti vaša škola, 

U mojoj kući vaš će biti dom, 

A djeca moja bit će vaša braća, 

I njina majka vašom majčicom.“ 

Balilo: 

Oh, znaš li, brate, kad smo s onih gora 
Do ovog krasnog sinjeg došli mora, 

Znaš, kako me je žalost obuzela, 

Znaš, kako nam je ova zemlja ciela 
Pričinila se tugom beskrajnom! 

A sad, kad treba pustit divno more 
I zaći opet u zelene gore, 

Znaš, da mi opet tuga srce ciepa, 

Jer Hrvatska je čitava i liepa 
I vječno sretna tek na moru tom. 

(Vraća se s balkona.) 

A1 čemu sve te misli turobne, 

Ti pusti sanci, dok nas java čeka, 

Dok zadnji teški poso nije gotov? 

A1 gle već idu, daj se makni ti, 

Da vojvotkinja sad te ne vidi. (Mario ode.) 

OSMI PRIZOR. 

(Nastala je tama, vani slabo modro svjetlo.) 

Balđo, Tomasina, Marta. Sluga nosi uljenicu. 

Toinasina: 

Ah, ti si, Baldo. 

Baldo: 

Ja sam, svietla gospo. 

Tomasina: 

Daj sjednimo tu gore, sestro Klaro. 

Te mrke stiene i ta strašna tama 
Ko grobnica su otvorena za me. 

Za stupom svakim vidim prikaze, 

Gdje bližaju se pružajući ruke 
Za grlom mojim, da me zadave. 

Da, svjetla mi se hoće, zraka, sunca. 

Gle, kako krasno nebo se nadvelo 
Nad mirno more s tisućama zviezda, 

I svaka od njih u tom mirnom moru 
Trepereć traži blizanicu svoju; 

A mjesečeve bliedo-sjajne zrake 
Već tamne sjene tamnijima čine. 

Daj, Baldo, pjevaj, ii’ govori štogod, 

Da tuge ove duša mi se rieši. 

Baldo (uz pratnju kitare): 

Ti si zviezda moje sreće, 

Ti si moja ljubav sva, 


Zaboravit tebe ne će, 

Pamet moja nikada. 

Ti si svjetlo mojih noći, 

Sadržaj si mojih sanja, 

Sam kad 'snatrim u samoći, 

Duša ti se moja klanja. 

Samo ti si za me prostor, 

Tvoja ljubav vrieme mi je, 

Ti početak si i konac, 

Izvan tebe ništa nije. 

Ti si nebo, raj i sreća, 

Ti si skup svih ideala, 

Nema pjesme na tom svietu, 

Koja bi te opjevala. 

Tomasina: 

Gle, što je ono? — To već niesu zviezde, 
Velebit sav je kano vatrom posut, 

A i u ravni vatre javljaju se. 

Marta: 

To kriesovi su, što ih ljudi pale, 

Jer Ivanj-dan je sjutra, svietla gospo. 

Tomasina: 

Što? Ivanj-dan? 

Baldo: 

Da, svietla gospo. 

Tomasina: 

Hajdmo! (Silaze.) 

Ti kriesovi me danas smetaju. 

Daj ostavi nas, Baldo. 

Baldo: 

Idem, gospo. (Baldo ode.) 

DEVETI PRIZOR. 
Tomasina. Marta. 
Tomasina: 

Čuj, sestro Klaro, gledah tvoje oči, 
Dok Baldo onu pjesmu govoraše, 

I u njima ja spazih suzu tajnu, 

Od svake zviezde bješe sjajnija. 

Ti mlada si i liepa, sestro Klaro, 
Životu tvome još je dalek put; 

Pa kako nade svako srce goji, 

Te tvoje nade morale bi biti 
Još posve nove, kano mlado jutro; 

I uza sve to ti si nit života, 

Sudbina što ti plete, ustavila 
I čekaš samo, dok se prekine. 

Marta: 

Da, gospo svietla, sve je kako veliš; 
Svih mojih nada nestalo je za čas, 

I vremena sad više nema za me, 

Tek samo vječnost; na tu eto čekam. 

Tomasina: 

Je T, srce ti je teško trpjelo 
I duša možda? Reci, sestro Klaro. 

Marta: 

I srce moje, a i duša moja. 

Tomasina: 

Je 1’ nesreća ii’ grijeh, što te nagna, 
Da proljetno si čelo obavila 
I zlatnu kosu sniežnim velom skrila, 
A vito tielo krije tamna halja? 



139 


Marta: 

I nesreća i grijeh, svietla gospo. 

Ja s ljubavnikom sgriešila sam svojim, 

A ljubavnik me onda ostavi . . . 

Tomasina: 

To nesreća je tvoja. A tvoj grieh? 

I je 1’ u tvoje ruke osveta 
Tad utisnula oštri bodež, sestro, 

I taj je naš6 srce nevjerno? 

Marta: 

Ne, nije, gospo, nije tako bilo. 

Moj grieh je bila samo griešna ljubav, 

Jer srce moje ne zna osvete; 

Svog zavodnika više ne vidjeh. 

Tomasina : 

I za to ti si sebe zakopala 
Med samostanske tvrde zidine?! 

Daj, sestro moja, moli Boga za me, 

Jer ti si do sad jošte svetica. 

(Marta odlazi.) 


DESETI PRIZOR. 

Tomasina sama, poslije Agata kao duh. 

Tomasina: 

I nigdje nema na tom svietu stvora, 

Koj’ priličan bi bio mrva meni. 

Sve ove duše to su plodna polja, 
Prenapunjena zdravim, krasnim klasjem. 
A šaren kukolj ako se i javi, 

Iščupat će ga svako djetešce. 

A1 moja duša, puna kukolja, 

K6 polje je bez klasa zlatnoga. 

A1 što se patim, čemu sve te misli? 

Da f ista sam još ona Tomasina. 

Što vladala je sa dva kraljevstva? 

Da, ista ona, kao što je bila, 

Tek čvrsta volja stvorila se strahom. 

Taj strah je dječji, ludost žive mašte. 

Je 1’ ikad itko mrtve vidio? 

Bez jezika je 1’ itko reko rieč? 

Ne, tih zidina mrkih ne ću gledat, 

Samoća ta mi dušu ubija: 

Ja trebam svjetla, buke, kriča, vreve, 

Života trebam, trebam borbe ljute. 

Tišina ta je leglo moga straha, 

A samo tama rađja prikazama. 

Čuj, što je ovo, — uzdisaji teški, 

Ne, obmana je samo, — a sad opet. 

Je T, sestro Klaro, jesi 1’ ovdje ti? 

Ne, nema je, to nije ništa bilo. 

I miso, volja, sila i sam duh 
Od toga straha izginuše posve; 

A lieka nema, bar za mene nema/ 

Zar molitva će utjehom mi biti? 

Zar molitva će riešiti me straha? 

Tek meko srce strahu robuje, 

A bistri razbor mu je gospodarom. 

Taj strah je glup i glupa moja mašta. 

Agata 

na balkonu, bijelo odjevena, obasjana 'mjesečevim svjetlom): 
Spomeni se u duši svojoj, ženo, 

Da sjutra opet svita Ivanj-dan; 

Spomeni se, da pred večer tog dana 
Kralj Vladislav na vječni podje san! 


Tomasina (pane na koljena): 

I opet prikaza, vaj! Sestro Klaro! 

Pomozite mi, Baldo, Henriče! 

Ja umirem! (Sruši se bez svijesti nauznak.) 

(Agata odlazi.) 

JEDANAESTI PRIZOR. 

Tomasina. Henrik. 

Henrik: 

Gle, što je ovo ovdje? 

Zar opet joj se javi prikaza? 

Kol čudno, čudno! Griešnica je ona 
Koliko veća od mene, jer meni 
Za moga vieka mrtvi se ne javi, v 
A Henrik nije bio nigda svecem. 

Koliko tu je grieha sakupljeno 
U ovoj glavi, kako crna savjest 
U grudima je ovim našla stan, 

Pa sada grize, baca se i mori, 

Dovodeć strašne slike očima, 

Što prošlost davna već je prekrila, 
Ozvanjajući kričem, vapajima, 

Što davno k nebu digoše se gore, 

II zamrieše u rakam’ podzemnim; 

I svaki trepet, svaki glas i šuštaj, 

Sve stostruko se čini jadnici 

Pod groznom vladom crne savjesti. 

A svega toga za mene i nema! 

Da, to je uprav ona čudna stvar. 

Da nije možda kaki taki duh 
Od kosti i od mesa ovdje bio? 

Nek’ ostane i dalje duhom duh, 

Jer ovaj duh je duh za Henrika! 

Čuj, gospo Tomasino, preni se, 

Čuj, gospo, nemoj, da te tako nadju. 

Tomasina: 

Ti, Henriče? 

Henrik: 

Da, ja sam, gospo, ustaj! 

Tomasina: 

A ovdje nema više nikoga? 

Henrik: 

Pa nije ništ’ ni bilo. Gospo, ustaj, 

Da ne vide te nepozvane oči. 

Tomasina: 

Ti dakle niesi ništa vidio? 

Henrik: 

Ma ništa, gospo, ništa, kažem ti. 

Tomasina: 

1 nigda ti se nije javilo 
Ma štogod, što bi sjetilo te noći, 

Kad ono — umrie pokojni nam kralj ? 

Henrik: 

Ne, nigda, nigdje; ja i ne vjerujem, 

Da prikaze se mogu vidjeti. . . 

Tomasina: 

Oh, da su tebi ove moje oči, 

Ti prikaze bi svagdje vidio 
I danju, noću, svud u svakom kutu: 

U ložnici se mojoj javlja svagdan, 


A uza me je uvielc sestra Klara. 

Od silnog straha sva se tresem, plačem, 

A Klara od sveg ništa ne vidi. 

Zar pamet moja nije više ista? 

Zar oči moje pravo ne gledaju? 

Zar iz mene se izvi prikaza, 

Što duh mi muči, vraćajuć se k meni? 

To nije život, to je živi pakS. 

(Odrješito) Dok moj je sin u Zadru boravio, 
Ti, Henriče, govorio si meni 
I sjetio me starog obećanja, 

Je T, spominješ se? 

Henrik: 

Spominjem se, gospo. 

Tomasina: 

I eto ja sam voljna poći za te, 

Drugaricom ti vjernom bit do groba. 

Henrik: 

Ej, Tomasino, vidim, strah, no ljubav, 
Prisilio te, te mi ruku nudjaš, 

A1 ja je primam. 

Tomasina: 

Hvala, Henriče! 

Henrik: 

A1 sada idem, jer će moji ljudi 
U gradu morat noćas naći stana. 

Tomasina: 

Zar već me sada ostavljaš, moj druže? 

Henrik: 

Ta rekoh ti. da moram. 

Tomasina: 

Molim te, 

Je 1’ tkogog ovdje blizu? 

Henrik: 

Gledat ću. 

Tomasina: 

Nek dodje amo, samu strah me hvata. 

Henrik: 

Do vidjenja. 

Tomasina: 

Bog s tobom, Henriće! 

(Henrik ode.) 

DVANAESTI PRIZOR. 

Tomasina. Don Perpetuo. 

Tomasina : 

Oh, Don Perpetuo, zar tebe amo šalju? 

Don Perpetuo: 

Ja dolazim, svijetla gospo, tako reći dvostruko. 

Tomasina: 

Kako dvostruko? 

Don Perpetuo: 

Ja dolazim jedno vlastitom odlukom, a drugo na 
tvoj poziv. Odlučih se, svijetla gospo, danas kleknuti 
tebi pred noge, pa te uzvišenim glasom zamoliti, da 
saslušaš mene bijednika, koji već eto podrug godine 
moli i jauče za tvoju milost. 


Tomasina: 

A što mi želiš reći, pjesniče? 

Don Perpetuo: 

Imam da ti odam neke tajne, gospo premilostiva. 

Tomasina: 

Tajne, pa meni, Don Perpetuo? 

Don Perpetuo: 

Ja to ćinim, svijetla gospo, od same naklonosti i 
još više . . . 

Tomasina: 

Daj, da čujem. Vidiš, noć je pala. 

Don Perpetuo: 

Ja počinjem s prvom tajnom: to je tajna moje 
nutrine, moga srca, svijetla, milostiva gospo, a sve, što 
mi srce ćuti, sve, što mi dušu mori, sve, čim mi se 
pamet bavi, sva čuvstva, sve misli, sve osjećaje, sve 
čežnje svoje (Melone) ja sam skupio, ja sam možda u 
najljepšem obliku, što ga u opće ima, spremio u ove 
neprispodobive sonete, koje ljepotom samo tvoja lje¬ 
pota natkriljuje; postavljam ih tebi pred noge, dirni 
ih samo i vesela će biti duša moja, razblažit će se 
srce moje . . . 

Tomasina: 

Daj, da vidim, dobri moj Don Perpetuo. A dalje? 

Don Perpetuo: 

Ja sam tu svoju tajnu metnuo na prvo mjesto 
da vidiš, koliko više vrijedim, osobito onda, kad ti 
odam drugu tajnu. 

Tomasina: 


Da čujem. 

Šenoa: Ban Pavao. 

Don Perpetuo: 

Ja sam čas prije slušao Vuka, tu na tome mjestu, 
kako se oštro porječlrao sa gospodinom Henrikom. Go¬ 
vorili su o tebi, premilostiva gospo, zaštitnice moje 
pjesme; Vuk je navalio na gospodina Henrika, i to 
s pravom; jer da gospodin Henrik stoji ovdje na tvom 
dvoru samo za to, da tebe predobije, da te vjenča, da 
postane tvojim mužem, a to bi bio grijeh, vječni grijeh, 
jer te vara, ljuto te vara. 

Toinasina: 

Gle, Don Perpetuo, pjesniče moj, to me vrlo zanima. 

Don Perpetuo: 

Ja i opet velim, svijetla gospo, da te gospodin 
Henrik vara. Ima ovdje jedna prikaza . . . 

Tomasina: 

Prikaza? Ti si je vidio, Don Perpetuo? 

Don Perpetuo: 

Ja sam je vidio jučer, kako slasno jede. Cna 
Agata, što je s Vukom iz Venecije došla, to je pri¬ 
kaza, a Baldo mi pripovijeda, da je plaća gospodin 
Henrik, neka straši po dvoru. 

Toinasina: 

Dalje, Perpetuo. 

Don Perpetuo: 

Ja sam, milostiva gospo, sve to slušao, njušio 
samo tebi za volju. Čuo sam, kako je Vuk gospodinu 
Henriku rekao, da su njegova nastojanja nečista, da 
tebe voli tobože samo za to, što će milostivi naš kralj 
Andrija brzo umrijeti, a ti da ćeš onda zavladati kra- 

Ijevinom, pa bi Henrik onda postao kraljem. I to bi 
bio grijeh, svijetla vojvotkinjo. 

Toinasina: 

Hvala ti, Perpetuo, hvala od srca. (Čuje se žamor 
s ulice.) 

Don Perpetuo: 

Ja sam potajno čuo još ovo: sestra Klara nije 
setra Klara, nego je ona kći bana Pavla, Marta. 

Toinasina: 

Kći bana Pavla? Nek dodje odmah amo. (Opet jači 
žamor s ulice.) Sto je to? 

Don Perpetuo: 

Ja ne znam, gospo, pogledat ću. (Ode.) 

TRINAESTI PRIZOR. 

Tomasina sama na balkonu. 

Toinasina: 

Već ulice se pune ljudima, 

A oružje se ljeska sa svih strana 
Na sjajnom svjetlu punog mjeseca. 

Pred lukom stoji čitav niz brodova: 

Ah, to će bit Gianorso s galijama, 

Što nose amo Balbievu vojsku. 

Ta buka sve se više širi. Čudno, 

Da Henrika još uviek nema amo. 

ČETRNAESTI PRIZOR. 

Tomasina, Marta, Perpetuo, poslije Henrik. 
Tomasina: 

Čas prije saznah, sveta sestro Klaro, 

Da svetica ti niesi baš tolika, 

Kolikom ti se gradiš pred nama. 

A1 da ti srce bude na mjestu 
I ljubavnika da još jednom vidiš, 

To pozvat ću ga amo. Eto gledaj, 

Pred lukom stoje ladje mletačke, 

A vodi ih Gianorso Tiepolo. 

Oh, kako će mu zadrhtati srce, 

Kad tebe opet ovdje nadje, Marto. 

Marta: 

0 mrtvima ne zbori, svietla gospo, 

U miru božjem nek počivaju. 

Gianorsa nema više na tom svietu . . . 

Tomasina: 

Gianorso umro? 


Marta: 

Moj ga ubi brat, 

A ono dolje — to su Neretljani 
I ladje oca mog, što dodjoše, 

Da Zadar rieše tvoje sile, gospo. 

(Sva zvona zazvone, ulazi naglo Henrik.) 

Tomasina: 

Govori, Henriče, daj reci, što je to? 

Henrik: 

Sav grad se diže, sve se buni, gospo, 

A ono, što je mojih ljudi bilo, 

Već rastjeraše, ili smaknuše. 

Pedeset ih još ima tu u dvoru; 

Pred vratima se dvorskim biesna rulja 
Posakupila. A Venecija? 

Zamuknula je. Gdje su Tron i Brlbi? 



PETNAESTI PRIZOR. 

Predjašnji. Mario, neki plemići i sluge, poslije Baldo. 

Tomasina (Mariju): 

U pravo vrieme ti nam dolaziš; 

Što javljaju nam mletačka gospoda? 

Mario: 

Da brane terru fermu mletačku, 

Jer papinski se plaćenici priete 
Raveni, a i drugim gradovima. 

Medjutim dužd će poslat amo pomoć 
Pod Mocenigom, a i sam Gianorso 
Dovesti amo svoje će vojnike. 

Tomasina: 

Oh, jadni starče, on još niti ne zna, 

Da nećaka med živima mu nema. 

A1 nek se bune, za nas straha nema, 

Jer krasan zalog eto nadjosmo: 

Kći bana Pavla Marta ovdje stoji, 

Pa ako ban ne umiri te rulje, 

Ja kunem vam se, njezine ću oči 
Za opomenu poslat banu Pavlu, 

A glava će joj resit gradska vrata. 

Marta: 

Čuj, Tomasino, moje zadnje rieči: 

Svu nesreću, što trpim do sad ja, 

Svu nesreću baš ti si skrivila. 

Zbog tebe same pade Šibenik, 

Zbog tebe sliep je stari Jure Svačić, 

Zbog tebe sina nestade mu mladog. 
Gianorsovoj si smrti kriva ti, 

Bezakonja su tvoja, ženo, kriva, 

Što noćas će se krv prolievati. 

Daj uzmi oči moje umorne, 

Daj skini glavu s jadnoga mi tiela, 

A1 svejednako u tvojoj ću duši 
Ja živjet uviek čitava i ciela, 

Ko teška grižnja crne savjesti. 

(Izvana jaka vika, Baldo ulazi.) 

Bal do: 

Oprosti, gospo, pomoći nam treba, 

Jer glavna vrata malne padoše 
Pod udarcima teških batova 
I silnog kamenja, što bacaju. 

Tomasina: 

Hajd, recite im, da je Marta ovdje, 

Nek prestanu, jer banova će kći, 

Ne prestanu li, prestat živjeti! 

Don Perpetuo: 

Ja ću im, svijetla gospo, govoriti zdušno i razbo¬ 
rito, razjasnit ću im sve, a oni će sigurno na moju riječ 
prestati, vidjet ćete. (Ode na balkon.) Ja vam govorim u 
ime svijetle vojvotkinje . . . 

Glasovi i z vana: 

Jezik za zube, luda govori! 

Don Perpetuo: 

Ja vam kažem . . . 

Glasovi iz vana: 

Dolje s ludom, dolje s vojvotkinjom! 

Don Perpetuo (uhvati se za prsa): 

Ja mislim, da me je nešto pogodilo . . . (Baldo i 
Mario ga pridrSe.) 

Baldo: 

Za Boga, Perpetuo, što je? 

Don Perpetuo: 

Ja mislim, da je to crveno moja vlastita krv . . 
i jedna strjelica . . . (Pane na koljena.) 

Marija: 

Ustaj, Perpetuo! 


Don Perpetuo: 

Ja po svoj prilici sada umirem, to je neugodno. 

(Izdahne.) 

Marta: 

T to ie tvoia žrtva, voivotkinio! 


Tomasina: 

I još će jedna biti, djevojko! 

Henrik: 

Već vrata padaju . . . 


Tomasina (Marti): 

Daj skini velo i uzmi ovu moju halju, pa im ti 
reci, neka se umire . . . 

Baldo: 

Ne idi, Marto, za Boga, ta ubili bi te, misleći, da 
si vojvotkinja. 

Tomasina (Baldu): 

Šuti, jer ćeš me pamtiti. (Marti:) Skini velo! 


Ne idi, Marto! 


Mario: 


Ne idem. 


Marta: 


Tomasina: 


Šutite, rekoh. (Marti) Ti moraš ! . . . 

Marta: 

Ne ĆU! (Udaranje, zveket i vika na cestii) 


Tomasina (slugama): 

Vodite je silom gore! 

(Sluge vuka Martu na balkon, a Baldo je i Mario brane.) 


ŠESNAESTI PRIZOR. 

Vuk, Fra Gujlermo i bijeli templari pruživši koplja na vra¬ 
tima. A gata, Mladin, Leonarđo. Poslije ban Pavao, Teodor 

Rumi. 

Vuk: 

Ni korak dalje! Ostavite je, jer mača mi moga, 
tko je se još dirne, pokazat ću mu, kakva mu je 
glava iznutra. 

Fra Gujlermo: 

Nek otvaraju vrata od dvora, a ti, gospo Tomasino, 
ostaj na mjestu. Tvoj će sud biti brzo gotov. 

Vuk (spazivši mrtvoga Perpetua) : 

Gle, mrtva pjesnika! Vidiš, vidiš, i glupanova je 
smrt tužna. 0, moj Don Perpetuo, tvoj ,,ja“ ode Bogu 
na račun. 

Agata (na vratima): 

Moj plemeniti Vuče! 

Vuk: 

Agato! Gle, gospo, tvoja prikaza od krvi i od mesa 
i s jezikom i te kakim. 

Tomasina (Hmriku) 

Osvetit ću se, kunem ti se! 

Henrik: 

Meni? 

(Na vrata navale oružani građjani, Mladin, Leonarđo Frankapan, 
•plemići,) 

I. Gradjanin: 

Ho, Tomasino, vojvotkinjo, kako ti je pri duši? 

II. Gradjanin: 

Gdje ti je Venecija, gdje tvoj ljubljeni Gianorso? 

Tomasina: 

Na stran, gadovi! . . . 

Fra Gujlermo: 

Mjesta, ide ban ! (Pavao i Rumi ulaze.) 

Pavao: 

U Zadru eto zdravo nadjosmo se, 

A tebi, gospo, vodim poslanika, 

Što od jutra već brodi morem amo. 

Ded saslušaj ga, tužne nosi viesti. 

Tomasina: 

Što, Rumi tu, kancelar moga sina?! 

Rumi: 

Ja tužnu viest ti nosim, vojvotkinjo, 

Ti srce snagom oboružaj, gospo: 

Kralj Andrija, tvoj sin, već tri je dana 

Med djedove se svoje vratio, 

A zadnja grana njeg’vog plemena 
Za vječna je vremena nestala. 

Tomasina: 

Moj sin je mrtav? Rumi, ti me varaš . . . 

Rumi: 

Oh, kad bi bilo, gospo, kad bi tako bilo! 
A1 nepoznata zločinačka raka 
Životu njeg’vom nit je prekinula, 

Od otrova je umro jadni kralj. 

Tomasina: 

Od otrova! Ha, to ste bili vi, 

Vi buntovnici. . . 

Pavao: 

Gospo, varaš se, 

Mi otrovom se služit ne trebamo, 

Dok mačeve o boku nosimo! 

Vuk: 

I tako Henrik bit će nama kralj . . . 

Tomasina (Hemrihu): 

Ha, ti si onaj, što mi sina ote! 

Da, ja ti vidim na dno podlog srca. 

Henrik: 

Ja kunem ti se . . . 

Tomasina: 

Pusti svaku kletvu. 
Kralj Vladislav, daj reci, kako umrie? 
Sad čujte! Ja i Henrik Giissingen 


Preodjeveni kumanskim odielom 
Došuljasmo se kralju Vlađislavu, 

A jadnik onaj, vjerujući nama, 

Još rukovd se s nama držeći, 

Da poslanici mi smo kumanski: 

I onda ova moja desnica 
Tim bodežem je kralja probola, 

Do vrška 1’inUV gVOŽdje U Srce! (Probode Henrika.) 
To odmazda je tebi, Henriče, 

Za život moga sina Andrije! 

Misericordia! 


Fra Glujlermo: 

Ah, ti si luda! 


Pavao: 

Stani! 

Henrik: 

Bože moj! 

Ja umirem bez svake krivnje, ženo! (Izdahne.) 


Tomasina: 

Sva nedjela mi znate i sve griehe, 

Sad sudite mi, eto, ja sam vaša! 

(Zvona i trublje.) 

Pavao: 

Pod zidinama omiškim, čuj, Vuče, 

Nek’ ova žena čeka božju milost. 

Vuk: 

Razum’jem, bane. Gospo, spremi se. 


PavaO (templaru): 

Je T, tvoji će templari, Fra Gujlermo, 
U Zadru ostat, dok se vratimo? 

Fra Crujlermo: 

Da, bane, bit <5e, kako želiš. 

Parao: 

Marto! 

Marta: 

U trogirskom ću samostanu, oče, 

Moj preostali život živjet mirno. 

Pavao: 

Nek’ bude volja tvoja, moja kćeri, 

A očev nek te prati blagoslov. 

(Baldu i Mariju): 

A vas dvojica s mojom ćete Martom 
Do samostana trogirskoga poći, 

A onda nek’ vas vodi dobra sreća, 

Životom cielim nek vam sloga vlada, 

Jer očinstvo vam vaše vraćam sada. 

SEDAMNAESTI PRIZOR. 

Predjašnji, Juraj Šubie, Kralj Karlo Roberto, Četiri na- 
puljska viteza, Dujam, Kurjak, Babonie, Biskupi, Plemići, 

Pratnja. 

Fra Gujlermo i templari: 

Nek živi mladi kralj! nek živi! 

Juraj Šubić: 

Gle, brate bane, eto mladi kralj 
Na pozdrav čeka tvoj . . . 

Karlo Roberto: 

Oh, zdravo, Pavle, 

Moj mili rodjače! I tu te nadjoh! 

Da, rieč si svoju održao sjajno: 

I Pavao sad Zadrom vlada ban. 

Pavao: 

Moj svietli kralju, zdravo med nas došo 
U hrvatski svoj novi, vjerni dom, 

U Zagrebu te čeka poklon naš, 

Dok okruniš se krunom hrvatskom. 

Svi: 

Na brodove! U Zagreb! U Zagreb! 

(Kralj lagano izlazi, a za njim četiri napuljska viteza. Pavao ih 
zaustavi i podje sam za kraljem.) 

Pavao: 

Za napuljskim ste kraljem prvi vi, 

Za hrvatskim sam ja, ban hrvatski. 

(Za Pavlom izlaze hrvatski plemići.) 

Konac. 


















